title: Hydrometallurgia

text: Hydrometallurgia on yksi metallien valmistustekniikoista. Siihen kuuluu vesikemian käyttö, kun erotetaan metalleja malmeista, rikastetaan metalleja ja kierrätetään tai käytetään jäännösmetalleja. Vesimetallurgia voidaan jakaa kolmeen ryhmään:


title: Hydrometallurgia

text: Uuttamisessa yhdistetään liuotin ja arvokkaan metallin sisältävä materiaali. Liuotin sisältää metalleja erottavan aineen, joka voi olla hapan tai emäksinen. Erottavan aineen konsentraatiota ja lajia säädellään, jotta voitaisiin valita ne metallit, joita halutaan uudelleenkäyttää. Uuttamisprosessissa tärkeitä muuttujia ovat hapetuspotentiaali, lämpötila ja liuoksen pH. Niitä pyritään usein muuttamaan siten, että saataisiin optimoitua halutun metallikomponentin liukeneminen vesifaasiin.


title: Hydrometallurgia

text: Tavallisimmat uuttamistekniikat ovat reikäuuttaminen, kasauuttaminen ja vatiuuttaminen.


title: Hydrometallurgia

text: Reikäuuttamista kutsutaan myös ”liuoskaivokseksi”. Prosessi sisältää reikien poraamista malmia sisältävään sakkaan. Räjäyttämistä tai vedestä aiheutuvaa murtumista käytetään, kun halutaan saada sakkaan reikiä, joita pitkin liuotin pääsee sisään malmiin. Kun liuotin on päässyt kontaktiin malmin kanssa, se kerätään ja prosessoidaan.


title: Hydrometallurgia

text: Kasauuttamisessa murskattu malmi kootaan kasaksi läpäisemättömälle tasolle. Uuttamisliuos suihkutetaan kasan huipulle ja annetaan suodattua kasan läpi. Kasa leviää ja hajaantuu usein pieniksi altaiksi. Altaiden keskellä on kylläistä liuotinta, johon on liuennut arvokkaita metalleja. Liuotin on nyt helppo kerätä myöhempää prosessointia varten.


title: Hydrometallurgia

text: Kun yhdistetään reikäuuttamisen ja kasauuttamisen ominaisuuksia, saadaan kolmas uuttamistyyppi, niin sanottu kaatopaikkauuttaminen. Tässä tyypissä läpäisemättömän tason käyttö riippu kaatopaikan sijainnista. Malmi kaadetaan tasolle, jolloin saadaan samantapainen prosessi kuin kasauuttamisessa, mutta altaiden sijasta liuotin hakeutuu reunallisiin kuoppiin.


title: Hydrometallurgia

text: Vatiuuttamisessa käytetään kontaktoivasta materiaalista tehtyä astiaa tai vatia. Astia on käynyt läpi kutistamista ja luokittelua. Liuotin laitetaan astiaan, jossa on usein täristin, joka pitää kiinteän aineen nesteeseen liuenneena ja parantaa kiinteän aineen ja nesteen kontaktia. Vatiuuttamisen jälkeen uutettu kiinteä aine ja kylläinen liuotin erotellaan ennen tulevaa prosessointia.


title: Hydrometallurgia

text: Toisinaan erityiset uuttamistekniikat ovat tarpeen, jos tiedetään, että materiaali on huonosti reagoiva. Nämä tekniikat sisältävät paine- tai autoklaaviuuttamisen rikastusuuttamisen.


title: Hydrometallurgia

text: Tavallisesti uuttamisneste täytyy konsentroida metalli-ioneilla, jotta metalli saadaan erotettua nesteestä. Lisäksi liuokseen on voinut joutua epätoivottuja metalleja, jotka erotetaan puhdistamalla liuotin. Prosessi, jolla rikastetaan ja puhdistetaan liuotin, sisältää seuraavat vaiheet:


title: Hydrometallurgia

text:
Uuttamista laimenteessa käytetään, kun halutaan uuttaa metalleja yhdestä faasista toiseen. Liuotinuuttimella viitataan usein johonkin orgaaniseen laimenteeseen. Usein laimenne on jonkinlaista öljyä.
Kylläinen uuttamisliuos yhdistetään sellaiseen emulgoivaan laimentavaan aineeseen, jota voidaan kuoria yhtenäisesti ja joka voidaan erotella pois. Metalli siirtyy kylläisestä liuoksesta laimenteeseen ja syntyy raffinoituja ainevirtaumia. Kun metallia halutaan erotella laimenteessa, varautunut ainevirtauma yhdistetään esimerkiksi öljyyn, johon on sekoitettu elektrolyyttia. Ainevirtaumien ja öljyn eli laimenteen annetaan separoitua. Metalli siirtyy elektrolyyttiin. Syntyvät uudet ainevirtaumat koostuvat laimennevirroista ja kylläisistä elektrolyyttivirroista. Laimennejuovien annetaan käydä läpi liuottimen uuttamisprosessia sillä aikaa, kun vesivirrat käyvät vastaavasti läpi uuttamista ja sähkövoittoisuuden prosessointia.


title: Hydrometallurgia

text: Kelatoivat välittäjät, kuten zeoliitti, aktivoivat hiiltä, hartseja ja nestemäisiä kylläisiä liuoksia. Kelatoivia aineita käytetään, kun halutaan vaihtaa kationeja tai anioneja liuottimessa. Reagenssien tulee toimia selektiivisesti ja uudelleenkäytettävästi, jos epäpuhtauksia ilmenee.


title: Hydrometallurgia

text: Metallien erottaminen on hydrometallurgisen prosessin viimeinen vaihe. Tässä vaiheessa pystytään usein erottamaan ne metallit, joita voidaan myydä suoraan ilman erillistä käsittelyä. Metallien jalostamista jatketaan, jos ne halutaan tuottaa erityisen puhtaita metalleja. Metallien erottamisen päätyypit ovat elektrolyysi, kaasuilla pelkistäminen ja saostaminen.


title: Hydrometallurgia

text: Sähköuutto ja sähköjalostus sisältävät vastaavasti metallien erottamisen ja puhdistamisen käyttäen elektrodiluovuttamista metallilta katodille ja metallin liukenemista tai kilpailevaa hapettumista anodille.


title: Hydrometallurgia

text: Hydrometallurgiassa saostamisella tarkoitetaan joko metallin tai sen yhdisteiden kemiallista saostamista tai epäpuhtauksien saostamista vesiliuoksista. Saostamista voi tapahtua esimerkiksi silloin, kun lisätään reagenssia, pH tai lämpötila muuttuu tai jokin liuoksessa oleva aine ylittää liukoisuusrajansa. Kun halutaan voimistaa jatkoprosessien tehokkuutta, käytetään usein kristallisaation esiastetta.


title: Therese Merkel

text: Eva Therese Margaretha Merkel (s. 18. huhtikuuta 1970 Nyköping, Ruotsi), tunnetaan myös nimellä Tess Merkel, on ruotsalainen pop-laulaja. Hän on tunnettu pop-yhtye Alcazarin jäsenenä. Merkel liittyi yhtyeeseen vuonna 1998.


title: Therese Merkel

text: Merkel on myös suuri pokerin ystävä. Hän on ollut mukana European Poker Tourissa Barcelonassa vuonna 2006. Hän on myös voittanut 500 000 Ruotsin kruunua nettipokerissa.


title: Lina Hedlund

text: Lina Maria Hedlund (s. 28. maaliskuuta 1978 Bollnäs, Ruotsi) on ruotsalainen pop-laulaja. Hän on tunnettu pop-yhtye Alcazarin jäsenenä. Hän liittyi Alcazariin vuonna 2007.


title: Talvenranta

text: Talvenranta on suomalaisen Mustan kuun lapset -yhtyeen kolmas studioalbumi. Yhtyeen johtohahmo Pete Lehtinen perusti samannimisen akustisen projektibändin vuonna 2008 vuosi MKL:n hajoamisen jälkeen.


title: Talvenranta

text: Lokakuussa 2018 Inverse Records julkaisi albumista kasettipainoksen.


Orja: Kaapatun tytön tie Sudanista Lontooseen () on sudanilaissyntyisen Mende Nazerin kirja, jonka on toimittanut Damien Lewis. Nazer kertoo teoksessa kuinka hänet kaapattiin 12-vuotiaana orjuuteen Khartumiin, josta hän joutui Lontooseen Sudanin lähetystön diplomaatin orjaksi. Hänen paettuaan orjuudesta hänen tarinansa nousi julkisuuteen, ja samalla paljastui Sudanissa yhä vallalla ollut orjuus.


title: Gustaf Serlachius

text: Gustaf Fredrik Serlachius (16. kesäkuuta 1935 Mänttä – 17. lokakuuta 2009 Helsinki) oli suomalainen vuorineuvos ja pitkäaikainen metsäteollisuuden ja taide-elämän vaikuttaja.


title: Gustaf Serlachius

text: Vuorineuvos Erik Serlachiuksen poika Gustaf Serlachius toimi pitkään sukuyhtiössään G. A. Serlachius Osakeyhtiössä edustaen suvun neljättä polvea yhtiön johdossa. Hän aloitti yhtiön palveluksessa Kankaan paperitehtaalla 26-vuotiaana ja hänet nimitettiin toimitusjohtajaksi 1969. Yhtiö fuusioitui Metsäliiton teollisuuden kanssa vuonna 1986, minkä seurauksena syntyi Metsä-Serla. Serlachius toimi sen hallituksen puheenjohtajana vuoteen 1996 asti. Hän oli myös UPM Kymmenen hallituksessa 1996–2005.


title: Gustaf Serlachius

text: Serlachius toimi myös Gösta Serlachiuksen taidesäätiön puheenjohtajana 1980–2009. Hänen kaudellaan säätiö avasi Mänttään taidemuseon ohella toisen Serlachius-museon nimeltään Gustaf-museo, joka keskittyy paperiteollisuuden historiaan.


title: Joutsenon vaakuna

text: Joutsenon vaakuna oli Joutsenon kaupungin tunnus, jonka kuva-aihe on peräisin vanhan pitäjän sinetistä, joka puolestaan viittasi paikkakunnan nimeen.


title: Joutsenon vaakuna

text: Vaakunan selitys on ”punaisessa kentässä hopeinen kultavaruksinen joutsen siivet koholla uimassa hopeisella, aaltokoroisella tyviöllä, jossa musta aaltokoroinen hirsi”. Vaakunan on suunnitellut Gustaf von Numers, ja Joutsenon kunnanvaltuusto hyväksyi sen 12. syyskuuta ja 21. marraskuuta 1950 tekemillään päätöksillä. Sisäasiainministeriö vahvisti vaakunan käyttöön 2. tammikuuta 1951. Vaakuna jäi epäviralliseksi kotiseutuvaakunaksi 2009 Joutsenon liityttyä osaksi Lappeenrannan kaupunkia.


title: British Aircraft Corporation

text: British Aircraft Corporation (BAC) oli brittiläinen lentokonevalmistaja, joka syntyi vuonna 1960 kun Ison-Britannian hallitus päätti yhdistää keskenään kilpailevia yhtiöitä. Vickers, Bristol, English Electric ja Hunting Aircraft yhdistettiin yhtiöön.


title: British Aircraft Corporation

text:
Vuonna 1977 BAC, Hawker Siddeley Aviation ja Scottish Aviation yhdistettiin uudeksi yhtiöksi British Aerospace (BAe) ja kansallistettiin.
Lisäksi BAC jatkoi Bristol Bloodhound ja English Electric Thunderbird ilmatorjuntaohjuksien valmistamista.


title: British Aircraft Corporation

text: BAC oli osallisena miehittämättömiä avaruusaluksien kehityksessä, pääasiassa satelliittien:


title: Täyteaine

text: Täyteaine on seoksen koostumusta täydentävä aine tai täytteenä käytettävä aine.


title: Täyteaine

text: Täyteaineen tehtävä on yleensä fyysisesti suojata, eristää tai piilottaa valmisteen yksityiskohtia. Suojaamista saatetaan tarvita suoria iskuja, tärinää, vettä tai kemikaaleja vastaan. Eristäminen taas saattaa tarkoittaa sähköistä tai termistä eristämistä. Toisaalta täyteaineella tavoitellaan parempaa lämmön- tai sähkönjohtavuutta. Myös ääntä ja valoa eristetään täyteaineiden avulla. Usein tekniikan ja erityisesti elektroniikan saralla on tapana valaa esimerkiksi piirilevyt täyteaineen sisään, jolloin niitä olisi vaikeampi kopioida. Täyteainetta käytetään myös silloin, kun halutaan muokata tuotteen fyysiset ulkomitat halutuiksi.


title: Täyteaine

text: Esimerkiksi pehmusteissa täyteaineen ominaisuudet vaikuttavat suuresti tuotteen laatuun.


title: MGP Nordic 2008

text: Melodi Grand Prix Nordic 2008 oli neljäs MGP Nordic -laulukilpailu. Se järjestettiin 29. marraskuuta 2008 Århusissa Tanskassa. Lasten laulukilpailun voitti Norjaa edustanut The BlackSheeps kappaleella "Oro jaska beana". Juontajina toimivat Jacob Riising ja Signe Lindkvist.


title: Annika Kjærgaard

text: Annika Eva Ingegerd Kjærgaard (aik. "Johansson"; s. 18. toukokuuta 1971 Hässleholm, Ruotsi) on ruotsalainen pop-laulaja. Hän on tunnettu pop-yhtye Alcazarin entisenä jäsenenä.


title: Annika Kjærgaard

text: Kjærgaard avioitui 25. syyskuuta 2004 tanskalaisen Jeppe Kjærgaardin kanssa. Pari asuu Höllvikenissä Skånessa joulukuussa 2007 syntyneen poikansa Isak Valentinin ja Cavalli-nimisen cockerspanielin kanssa.


title: Magnus Carlsson

text: Lars Magnus Carlsson (s. 24. kesäkuuta 1974 Fristad, Borås) on ruotsalainen pop-laulaja. Hän on tunnettu Alcazar- ja Barbados- yhtyeiden entisenä jäsenenä. Nykyään hän on soolouralla.


title: Magnus Carlsson

text:
Hän on julkaissut ruotsinkielisen albumin sekä kaksi joululevyä.
Vuonna 2007 hänen englanninkielinen debyyttialbumi "Live Forever" julkaistiin maailmanlaajuisesti. Sitä myytiin 400 000 kappaletta globaalisti. Toinen englanninkielinen albumi "Pop Galaxy" julkaistiin Suomessa ja muualla Euroopassa 29.9.2010. Albumi on otettu vastaan paremmin kuin levy-yhtiö on odottanut, ja levyä on myyty muutamassa kuukaudessa maailmalla 180.000 yksikköä.
Albumin suurimmaksi hitiksi on muodostunut Erasure-cover "A little Respect" ja "Feel you" joka nousi Euroopan Diskolistan Top-10:een. Albumin uusimpina sinkkuina on julkaistu "The Best In Me" ja "The Kiss".


title: Magnus Carlsson

text: Magnus Carlsson on avoimesti homoseksuaali. Carlsson on vuodesta 2006 ollut naimisissa Mats Carlssonin (o.s. Pelli) kanssa. Hän seurusteli vuosina 2001 - 2004 Alcazar yhtyeen toisen miesjäsenen Andreas Lundstedtin kanssa. Magnus on myös suuri Abba-yhtyeen fani.


title: Magnus Carlsson

text: Magnus on osallistunut Melodifestivaleniin vuonna 2007 kappaleella "Live Forever" ja vuonna 2015 kappaleella "Möt mig i Gamla Stan".


title: Bad Wimpfen

text: Bad Wimpfen on historiallinen kylpyläkaupunki Saksassa, Baden-Württembergin osavaltiossa. Se sijaitsee Neckarin varrella noin 15 km Heilbronnista pohjoiseen. Kaupungissa on noin 7 000 asukasta.


title: Bad Wimpfen

text: Paikalle rakennettiin roomalainen sotilasleiri luultavasti vuonna 98, ja se oli osa Rooman Germanian vastaista rajaa, "Limes Germanicusta". Linnoitus menetti sotilaallisen merkityksensä, kun Limestä työnnettiin eteenpäin keisari Antoninus Piuksen aikana, mutta sen ympärille kasvanut siviilikaupunki toimi yhä ympäröivän alueen "Civitas Alisinensiumin" keskuksena. Kyseessä oli yksi suurimpia roomalaisajan kaupunkeja nykyisen Baden-Württembergin alueella, mutta sen latinankielistä nimeä ei tiedetä.


title: Bad Wimpfen

text: 800-luvulla alue kuului Wormsin piispalle, ja kaupunki mainitaan dokumenteissa ensimmäisen kerran vuonna 829 nimellä "Wimpina". Vuodesta 1300 alkaen Wimpfen oli keisarin alainen valtakunnankaupunki. Kolmikymmenvuotisessa sodassa 1622 kaupungin lähellä käytiin Wimpfenin taistelu, jonka katoliset voittivat.


title: Sergio Sánchez Ortega

text: Sergio Sánchez Ortega (s. 3. huhtikuuta 1986 Mataró, Barcelonan maakunta, Espanja) on espanjalainen jalkapalloilija. Hän edustaa Espanjan korkeimmalla sarjatasolla Primera Divisiónissa pelaavaa Espanyolia ja on pelipaikaltaan keskuspuolustaja.


title: Sergio Sánchez Ortega

text: Sánchez on Espanyolin junioriakatemian kasvatti. Ensiesiintymisensä edustusjoukkueessa hän teki 24. huhtikuuta 2005 kotiottelussa Real Zaragozaa vastaan.


title: Sergio Sánchez Ortega

text: Tammikuussa 2007 Sánchez lainattiin loppukauden kestäneellä sopimuksella toiseksi korkeimmalla sarjatasolla Segunda Divisiónissa pelanneeseen Real Madridin kakkosjoukkueeseen Castillaan. Lainasopimuksen päätyttyä Sánchez lainattiin uudestaan, tällä kertaa korkeimman sarjatason Racing Santanderiin. Heinäkuussa 2008 hän palasi Espanyoliin, ja teki ensimmäisen pääsarjamaalinsa 1–1-tasapeliin päättyneessä ottelussa Getafea vastaan.


title: Sergio Sánchez Ortega

text: Heinäkuussa 2009 Sánchez siirtyi Sevillaan neljän miljoonan euron siirtosummalla ja nelivuotisella sopimuksella. Hän sai alkukaudesta 2009–2010 kohtalaisesti vastuuta, mutta joulukuussa hänellä havaittiin mahdollinen sydänvika, minkä vuoksi hänet asetettiin toistaiseksi voimassa olevaan harjoituskieltoon.


title: Sergio Sánchez Ortega

text: 23. kesäkuuta 2011 hän siirtyi 2,8 miljoonan euron siirtokorvauksella Málagaan. Hän teki joukkueen kanssa kolmivuotisen sopimuksen.


title: Toxic Holocaust

text: Toxic Holocaust on Joel Grindin perustama punk-vaikutteinen thrash metal -yhtye. Grind säveltää ja soittaa albumeilla kappaleet itse (lukuun ottamatta rumpuja joillakin julkaisuilla), mutta esiintymistä varten yhtyeellä on oma livekokoonpanonsa. Yhtyeen kolmas albumi "An Overdose of Death..." saavutti suosiota ja yhtye onkin kiertänyt muun muassa Etelä-Amerikkaa ja Keski-Eurooppaa. Yhtye on vieraillut Suomessa pienellä kiertueella 2006 ja Helsingin Nosturissa 2009. Marraskuussa 2011 Toxic Holocaust soitti Suomessa kaksi keikkaa, Helsingissä ja Tampereella.


title: Kaarinan vaakuna

text: Kaarinan vaakuna oli alun perin Piikkiön kunnan vaakuna, joka valittiin Kaarinan kaupungin vaakunaksi Kaarinan ja Piikkiön kuntaliitoksen yhteydessä vuonna 2009. Vaakunan piikit viittaavat suoraan Piikkiön kunnan nimeen ja niiden kärjissä olevat apilat maatalouteen.


title: Kaarinan vaakuna

text:
Vaakunan selitys on ”punaisessa kentässä kolme nousevaa kultaista, apilakärkistä sudenhammasta”. Vaakunan on suunnitellut Ahti Hammar, ja Piikkiön kunnanvaltuusto hyväksyi sen 21. joulukuuta 1954 tekemällään päätöksillä. Sisäasiainministeriö vahvisti vaakunan käyttöön 25. helmikuuta 1955.
Alkuperäinen Kaarinalle kunnanvaltuuston 25. tammikuuta hyväksymä ja sisäasiainministeriön 13. kesäkuuta 1955 vahvistama vaakuna oli myös Ahti Hammarin suunnittelema. Sen vaakunaselitys oli ”punaisessa kentässä hopeinen, yläreunaltaan rikottu teilausratas; päällikkeenä Pyhä Katariina, oikeassa kädessään miekka ja kohotetussa vasemmassa kädessään avonainen kirja; kaikki kultaa”. Pitäjä on nimetty vaakunassa kuvatun Pyhän Katariina Aleksandrialaisen mukaan, joka oli myös pitäjän 1200–luvulta peräisin olevan kivikirkon suojeluspyhimys. Taustalla oleva teilipyörä on puolestaan Pyhän Katariinan attribuutti. Vaakuna muuttui epäviralliseksi kotiseutuvaakunaksi vuoden 2009 kuntaliitoksessa.


title: PL/I

text: PL/I (myös PL/1), "Programming Language/One", on IBM:n 1960-luvun alkupuolella kehittämä ohjelmointikieli. Se oli tarkoitettu korvaamaan kaupallisissa sovelluksissa käytetty Cobol ja tieteellisissä sovelluksissa käytetty Fortran yhdellä kielellä. Se on rakenteeltaan niitä joustavampi, vaikka myös Cobol ja Fortran ovat sittemmin kehittyneet.


title: PL/I

text: PL/I:tä on käytetty laajasti myös Suomessa ja se on edelleen tuotantokäytössä joissakin yhtiöissä.


title: PL/I

text: PL/I:tä käytettiin Multics-käyttöjärjestelmän kehityksessä GE-645-suurtietokoneeelle.


title: Sergio Sánchez

text: Sergio Sánchez on seuraavien henkilöiden nimi:


title: Illinois’n yliopisto

text: Illinois'n yliopisto () on yhdysvaltalainen yliopistojärjestelmä, joka muodostuu kolmesta eri yliopistosta, jotka sijaitsevat Chicagossa, Springfieldissä ja Urbana-Champaignissa. Opiskelijoita kyseisen yliopistojärjestelmän yliopistoissa on yhteensä noin 70 000. Systeemin 16. eli nykyinen toimitusjohtaja B. Joseph White on toiminut virassaan vuodesta 2005 lähtien.


title: Illinois’n yliopisto

text: Illinois'n yliopisto perustettiin vuonna 1867 ja toimintansa se aloitti vuotta myöhemmin. Se oli tuolloin velvoitettu painottamaan teollista koulutusta. Laitos kasvoi ja insinööritutkimus kehittyi. Vuonna 1885 sen alkuperäinen nimi "Illinois'n teollinen yliopisto" muutettiin muotoon "Illinois'n yliopisto".


title: Hintajärjestelmä

text: Hintajärjestelmä on mikä tahansa talousjärjestelmä, joka ohjaa tavaroiden ja palveluiden hintojen määräytymistä, määritetään ne sitten millaisessa rahassa tai velassa tahansa. Se on käytännössä kaikissa nyky-yhteiskunnissa vallitseva tapa ohjata resurssien kohdentumista.


title: Hintajärjestelmä

text: Esimerkiksi hintojen korkeus kertoo niukkuudesta ja kannustaa tuottajia tuottamaan enemmän ja ostajia ostamaan vähemmän. Hintojen korkeus voi aiheutua myös esimerkiksi kyseessä olevan markkinan monopolimaisesta rakenteesta.


title: Hintajärjestelmä

text: Hintajärjestelmästä on olemassa kaksi ääripäätä:


title: Hintajärjestelmä

text: Suomessa ja muissa länsimaissa vallitsee pääosin hintamekanismi, joskin esimerkiksi taksikyydeille on Suomessa säädetty enimmäishinnat.


title: Hintajärjestelmä

text: Hintajärjestelmiä on ollut niin kauan kuin on ollut kauppaa tai rahaa.


title: Hintajärjestelmä

text: Rahateoriasta Nobel-palkinnon saanut Friedrich A. Hayek kirjoitti teoksessaan "The Use of Knowledge in Society"...'Hintajärjestelmä on niitä välineitä, joita ihminen on oppinut käyttämään (joskaan ei vielä lainkaan täysin) törmättyään siihen ymmärtämättä sitä. Sen avulla on tullut mahdolliseksi paitsi työnjako, myös resurssien koordinoitu hyödyntäminen eri tahoille hajaantuneen tiedon avulla. Ne, jotka yrittävät pilkata tätä näkemystä, vääristävät argumenttia vihjaamaan, että jokin ihme olisi tuottanut parhaan mahdollisen järjestelmän nyky-yhteiskunnalle. Se on päinvastoin: ihminen on kyennyt tuottamaan sen työnjaon, jolle sivistyksemme perustuu, koska hän sattui törmäämään menetelmään, joka sen mahdollisti. Ellei ihminen olisi törmännyt hintajärjestelmään, hän olisi silti saattanut kehittää toisentyyppisen sivilisaation, aivan toisenlaisen, sellaisen kuin termiittimuurahaisten "valtio" tai jonkin muun käsittämättömän erilaisen'...Friedrich A. Hayek


title: Pori Big Band

text: Pori Big Band on vuonna 1971 Porissa perustettu big band. Se toimi alun perin Pori Jazz 66 ry:n yhteydessä porilaisten jazzharrastajien orkesterina.


title: Pori Big Band

text: Pori Big Band oli merkittävä koulutusorganisaatio 1970- ja 1980-luvuilla, jolloin rytmimusiikin opetus suomalaisissa musiikkioppilaitoksissa teki vasta tuloaan. Nykyään orkesteri toimii Palmgren-konservatoriossa hallinnollisesti itsenäisenä yksikkönä. Yhteistyö Pori Jazz 66 ry:n kanssa jatkuu myös edelleen. Pori Big Bandin taiteellinen tuottaja on Juha Järvinen .


title: Pori Big Band

text: Pori Big Band on julkaissut viisi albumia. Viimeisin on kesällä 2012 ilmestynyt "Luhtahuitti", jossa orkesterin solistina vierailee bassoklarinetisti Tapani Rinne. Levyn kappaleet ovat Tapani Rinteen ja Arttu Takalon sävellyksiä. Sovituksia ovat kirjoittaneet Iro Haarla ja Arttu Takalo.


title: Persepolis (sarjakuva)

text: Persepolis on Marjane Satrapin omaelämäkerrallinen sarjakuvateos. Sarjakuvan nimi viittaa historialliseen Persepoliin kaupunkiin. Sarjakuva on suomennettu kahtena kirjana. Ensimmäinen osa "Persepolis: Iranilainen lapsuuteni" kuvaa tekijän lapsuutta Iranin vallankumouksen aikana ja toinen hänen opiskeluaikaansa Itävallassa.


title: Persepolis (sarjakuva)

text: Kun islamilaiset fundamentalistit pääsevät valtaan, tyttöjen pitää käyttää huivia. Satrapi pelastuu vain täpärästi uskonnollisen poliisin käsistä. Hänen sukulaisiaan ja ystäviään joutuu vankilaan ja teloitetaan. Iranin ja Irakin välisen sodan kuvataan pönkittävän uskonkiihkoilijoiden hirmuhallintoa.


title: Persepolis (sarjakuva)

text: Sarjakuvassa on runsaasti huumoria, joka kumpuaa esimerkiksi siitä, kuinka ihmiset vastustavat uskonnollista valtaa. Teos kuvaa myös iranilaisen kulttuurin rikkautta ja pitkää historiaa. Sitä vastoin fundamentalismin kuvaus on herättänyt kauhua ja pahoinvointia. Sarjakuvakriitikko Heikki Jokisen mukaan teoksen sanoma totalitarismin ja uskonkiihkoilun vaarasta on aina ajankohtainen.


title: Persepolis (sarjakuva)

text: Sarjakuvien pohjalta on tehty myös iranilais-ranskalainen animaatioelokuva "Persepolis", joka julkaistiin 2007. Elokuvan ovat ohjanneet Vincent Paronnaud ja Marjane Satrapi. Elokuva asetettin Oscar-ehdokkaaksi. Islamistit ovat osoittaneet mieltään elokuvan televisioesityksiä vastaan.


title: Maarian vaakuna

text: Maarian vaakuna oli Maarian maalaiskunnan tunnus, joka oli saanut aiheensa pitäjällekin nimensä lainanneesta Neitsyt Mariasta. Neitsyt Maria oli lisäksi pitäjän keskiaikaisen harmaakivikirkon suojeluspyhimys, joka esiintyi rukousasennossa myös pitäjän isonvihan aikaisessa nostoväen lipussa. Kruunu ja Marian monogrammit selventävät vaakunan sisältöä.


title: Maarian vaakuna

text: Vaakunan selitys on ”punaisessa kentässä rukoukseen polvistunut Neitsyt Maria, saateena kummallakin puolellaan Marian monogrammi; kaikki kultaa”. Vaakunan on suunnitellut Ahti Hammar, ja Maarian kunnanvaltuusto hyväksyi sen 17. heinäkuuta 1956. Sisäasiainministeriö vahvisti vaakunan käyttöön 1. lokakuuta samana vuonna. Vaakuna jäi epäviralliseksi kotiseutuvaakunaksi 1967 Maarian liityttyä Turun kaupunkiin.


title: Retkikunta 2

text: Retkikunta 2 () oli Kansainvälisen avaruusaseman 2. miehistö. Retkikunta miehitti asemaa 10. maaliskuuta 2001 - 20. elokuuta 2001.


title: Retkikunta 2

text: Retkikunta 2:n aikana asemalle tuotiin useita koelaitteistoja. Miehistö myös valmisti Destiny-laboratoriomoduulin ottamaan vastaan tulevia koejärjestelyitä. Keskeisenä tehtävänä oli lisäksi selvittää miten miehistöä voitaisiin suojata avaruussäteilyn vaikutuksilta.


title: Retkikunta 2

text: Retkikunta 4:n miehistö toimi Retkikunta 2:n varamiehistönä.


title: Retkikunta 2

text: Kaikki retkikunnan jäsenet olivat käyneet jo aikaisemmin ISS:llä avaruussukkulalla kymmenen päivää kestäneellä tarviketäydennyslennolla STS-101 (19.5.2000-26.5.2000).


title: Retkikunta 2

text: Retkikunta 2:n aikana ISS:lle tehtiin neljä sukkulalentoa ja yksi Sojuz-lento: Retkikunnan miehistö suoritti kolme avaruuskävelyä. 1. avaruuskävelyllä (kesto 5 tuntia 59 minuuttia) asennettiin Atlantis-sukkulan tuoma uusi ilmalukko Unity-moduuliin. 2. avaruuskävelyllä (kesto 6 tuntia 29 minuuttia) asennettiin happi- ja typpitankit. 3. avaruuskävely (kesto 4 tuntia 2 minuuttia) käytti ensimmäistä kertaa uutta ilmalukkoa ja sen aikana asennettiin kaksi viimeistä tankkia, happi- ja typpitankki, ilmalukon ulkopuolelle.


title: Mandariinikukastaja

text: Mandariinikukastaja ("Dicaeum trigonostigma") on pienikokoinen kaakkoisaasialainen varpuslintu.


title: Mandariinikukastaja

text: Mandariinikukastajien esiintymisalue ulottuu Intiasta Kaakkois-Aasiaan Singaporeen saakka sekä Filippiineille. Lajin elinympäristön ala on 1–10 miljoonaa neliökilometriä. Scopoli kuvaili lajin holotyypin Malakan niemimaalta saadusta näytteestä. Lajista tunnetaan 17 alalajia.


title: Mandariinikukastaja

text: Trooppiset ja subtroopiset kosteat metsät.


title: Once Upon A...

text: Once Upon A... on yhdysvaltalaisen glam rock -yhtye Cinderellan kokoelma-albumi vuodelta 1997. Albumi kattaa yhtyeen tunnetuimmat hitit vuosilta 1986–1994.


title: Ykkösen kausi 2003

text: Ykkönen on Suomen toiseksi korkein jalkapallon sarjataso. Kaudella 2003 sarja pelattiin yhtenä koko maan kattavana 14 joukkueen kaksinkertaisena sarjana. Sarjan voittaja TP-47 nousi suoraan Veikkausliigaan. Toiseksi sijoittunut RoPS karsi liigapaikasta Veikkausliigassa sijalle 13 sijoittunutta FC KooTeePeetä vastaan ja nousi Veikkausliigaan.


title: Ykkösen kausi 2003

text: Kaudella 2002 Ykkösessä pelannut HIFK luopui sarjasta ja tilalle nostettiin Kakkosesta FC Korsholm. FC Korsholm ja OLS putosivat suoraan Kakkoseen. Sijoille 11–12 sijoittuneet joukkueet karsivat sarjapaikasta Kakkosen joukkueiden kanssa.RoPS nousi Veikkausliigaan yhteismaalein 6–4P-Iirot nousi Ykköseen yhteismaalein 4–1. FC Kuusankoski säilytti paikkansa Ykkösessä yhteismaalein 5–2.


title: Live at the Key Club

text: Live at the Key Club on yhdysvaltalaisen glam rock -yhtye Cinderellan livealbumi, joka julkaistiin vuonna 1999. Albumin tuotti laulajakitaristi Tom Keifer.


title: The Millennium Collection: The Best of Cinderella

text: The Millennium Collection - The Best of Cinderella on Cinderellan kokoelmalevy vuodelta 2000.


title: Karl Ivanainen

text: Karl Fredrik Ivanainen (; 20. syyskuuta 1856 Pietari – 1887 Karan pakkotyövankila, Siperia) oli suomalaissyntyinen venäläinen vallankumouksellinen.


title: Karl Ivanainen

text: Karl Ivanainen syntyi Savonlinnasta Pietariin muuttaneen suutarin Adam Adamsson Ivanaisen perheeseen. Hän kävi suomalaisen seurakunnan koulua, pääsi vuonna 1873 ripille ja sai passin Suomen passivirastosta Pietarissa. Sen jälkeen hän työskenteli viilaajana patruunatehtaalla ja osallistui veljensä Konstantinin kanssa tšaikovskilaisen narodnikkikerhon kokouksiin.


title: Karl Ivanainen

text: Lokakuussa 1874 Ivanainen matkusti laittomasti Sveitsiin, jossa hän työskenteli valajana Genevessa ja Zürichissä. Siellä hän tutustui ensimmäisen internationaalin Sveitsin osaston perustajaan Herman Greulichiin.


title: Karl Ivanainen

text: Palatessaan Venäjälle toukokuussa 1875 Ivanainen pidätettiin. Kesäkuusta lähtien hän oli vangittuna Pietari-Paavalin linnoituksessa, kunnes tammikuussa 1876 hänet siirrettiin Pietarin tutkintavankilaan. Kuulusteluissa Ivanaista syytettiin osallistumisesta Aleksandr Nizovkinin järjestämiin kokouksiin, työläiskassan jäsenyydestä ja kielletyn kirjallisuuden levittämisestä. Elokuussa 1876 hänet päästettiin vapaaksi poliisin tarkkailun alaisena.


title: Karl Ivanainen

text: Joulukuussa 1876 Ivanainen osallistui Zemlja i voljan Kazanin katedraalin edessä järjestämään Venäjän ensimmäiseen poliittiseen mielenosoitukseen. Hän levitti propagandaa pietarilaisten työläisten keskuuteen ja oli mukana Stepan Halturinin ja Viktor Obnorskin perustaman vallankumouksellisen "Severnyi sojuz russkih rabotših" -järjestön toiminnassa.


title: Karl Ivanainen

text: Vuoden 1877 lopussa Ivanainen pidätettiin Pietarin lähellä. Tammikuussa 1879 hänet karkotettiin Aunuksen läänin Puudožiin. Sieltä Ivanainen lähetettiin Vyšni Volotšokin kautta Siperiaan, mutta Tomskiin päästyään hänen sallittiin palata Euroopan-puoleiselle Venäjälle poliisin tarkkailun alaisena.


title: Karl Ivanainen

text: Vuonna 1880 Ivanainen asettui Odessaan, jossa hän liittyi Mihail Trigonin johtamaan Narodnaja volja -ryhmään. Sen paljastuttua lokakuussa 1881 hän siirtyi maan alle, joutui pidätetyksi Harkovassa, mutta onnistui pakenemaan poliisilaitokselta. Joulukuussa 1881 Ivanainen pidätettiin Moskovassa, josta hänet lähetettiin Odessan vankilaan. Huhtikuussa 1883 Odessan sotaoikeus tuomitsi hänet Halturinin ja Nikolai Želvakovin tekemää kenraalimajuri Strelnikovin murhaa koskeneessa oikeudenkäynnissä 15 vuodeksi pakkotyöhön.


title: Karl Ivanainen

text: Vuonna 1884 Ivanainen saapui nykyisessä Taka-Baikalian aluepiirissä sijainneeseen Karan pakkotyövankilaan, jossa hänet vuonna 1886 päästettiin vapaaseen työryhmään. Hän teki itsemurhan kesällä 1887 hukuttautumalla järveen Nižnjaja Karassa.


title: Grámos

text: Grámos () eli Grámmos (Γράμμος) on Kreikan kylä sekä samanniminen Nestórion kunnan kunnallisyksikkö (Δημοτική Ενότητα Γράμμου, "Dimotikí Enótita Grámmou") ja entinen itsenäinen kyläkunta. Se sijaitsee Kastorián alueyksikössä Länsi-Makedonian alueella. Kunnallisyksikön väkiluku on 18 (vuonna 2011).


title: Grámos

text: Grámos on saanut nimensä sen lähellä sijaitsevasta Grámmos- eli Grámosvuoresta. Kylän aiempi nimi oli "Grámmosta" (Γράμμοστα). Nykyisen nimensä kylä sai 20. elokuuta 1927. Grámoksessa oli vuonna 1900 160 asukasta ja viisi vuotta myöhemmin 450.


title: Grámos

text: Grámos oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nestórion kuntaan yhdessä Akríteen ja Arréneen kanssa.


title: Larisa Šepitko

text: Larisa Jefimovna Šepitko (, 6. tammikuuta 1938 Artjomovsk (nykyinen Bah’mut), Donetskin alue – 2. heinäkuuta 1979 Kalininin alue) oli neuvostoliittolainen elokuvaohjaaja.


title: Larisa Šepitko

text: Larisa Šepitko valmistui vuonna 1963 Neuvostoliiton elokuvainstituutin VGIK:n ohjaajalinjalta. Hänen diplomityönsä oli Tšingiz Aitmatovin pienoisromaaniin ”Kamelin silmä” perustuva elokuva "Znoi" (”Helle”, 1963). Suuri menestys oli entisestä naislentäjästä kertova "Krylja" (”Siivet”, 1966). Šepitkon päätyönä pidetään toiseen maailmansotaan sijoittuvaa runollista ja pateettista elokuvaa ”Nousu” ("Voshoždenije", 1976), joka pohjautuu Vasil Bykaun (Bykov) pienoisromaaniin "Sotnikov".


title: Larisa Šepitko

text: Šepitko menehtyi auto-onnettomuudessa Valentin Rasputinin teokseen perustuvan ”Jäähyväiset Matjoralle” ("Proštšanije") -elokuvan kuvausten aikana. Sen viimeisteli hänen aviomiehensä Elem Klimov. Ohjaaja sai Neuvostoliiton valtionpalkinnon kuolemansa jälkeen vuonna 1979.


title: Zhangjiang Hi-Tech Park

text: Zhangjiang Hi-Tech Park perustettiin Shanghaissa, Kiinassa heinäkuussa 1992 . Sen pinta-ala on 25 neliökilometriä. Alueella on "Technical Innovation Zone", "Hi-Tech Industry Zone", "Scientific Research and Education Zone" ja asuinalue.


title: Zhangjiang Hi-Tech Park

text:
Vuoden 2005 lopussa puistossa oli 4 300 yritystä. Sinne on panostettu noin 14 miljardia dollaria ulkomaisia sijoituksia. Kiinalainen panostus rakennuksiin jne. oli noin 70 miljardia renmimbiä. Alueella oli tuolloin 91 T&K-keskusta. Alueen toimijat olivat saaneet 833 patenttia ja tehneet 4 032 patenttihakemusta. Kiinan 11. viisivuotissuunnitelmassa puistoa pidetään kansallisena esimerkkinä innovaatiokyvyn luomisesta ja kansainvälisestä kilpailukyvystä.
Alue on keskittynyt tietotekniikkaan ja biotekniikkaan.


title: Käärmekaulat

text: Käärmekaulat (Anhingidae) ovat lahkoon Suliformes kuuluvia vesilintuja. Käärmekaulojen heimoon kuuluu yksi suku ("Anhinga") ja neljä lajia. Ne muistuttavat paljon merimetsoja ja ovat melko kookkaita lintuja. Sukupuolet ovat samankokoiset, mutta naaraat ovat erityisesti vatsapuolelta ja kaulalta koiraita vaaleampia. Koiraiden väritys vaihtelee mustsasta tummanruskeaan.


title: Käärmekaulat

text: Käärmekauloja esiintyy kaikkialla trooppisilla, subtrooppisilla ja lämpimillä alueilla. Ne asuvat erityisesti makeanveden järvissä, joissa ja soissa. Käärmekaulat ovat seurallisia lintuja ja elävät 15–20 yksilön, joskus jopa 100 linnun parvissa. Ne ovat hyviä uimareita ja käyttävät erikoistunutta kaulan rakennetta hyväkseen saalistaessaan kaloja. Sukukypsiksi käärmekaulat tulevat noin kahden vuoden iässä. Naaraat munivat 2–5 munaa, ja kumpikin vanhemmista osallistuu sekä hautomiseen että poikasten ruokkimiseen.


title: Käärmekaulat

text: Käärmekaulat luokitellaan tavallisesti pelikaanilintuihin. Ne ovat hyvin läheistä sukua merimetsoille; aiemmin niitä pidettiinkin merimetsojen alaheimona. Joidenkin tutkimusten mukaan ne ovat kuitenkin lähempää sukua suulille.


title: Käärmekaulat

text: Eri alueiden käärmekaulat eroavat toisistaan värityksen ja levinneisyyden puolesta, mutta ovat muutoin keskenään hyvin samanlaisia. Lajien lukumäärä on kiistanalainen. Yhden käsityksen mukaan kaikki käärmekaulat kuuluvat samaan lajiin, toisen mukaan neljän eri maanosan linnut muodostavat kukin oman lajinsa. Jotkut tutkijat pitävät Amerikoiden lintuja omana lajinaan, mutta muiden mantereiden käärmekauloja keskenään saman lajin edustajina. Tavallisesti lajeja katsotaan olevan neljä. BirdLife Suomen hyväksymän luokituksen mukaan käärmekauloihin kuuluvat käärmekaula ("A. melanogaster") ja amerikankäärmekaula ("A. anhinga"), australiankäärmekaula ("A. novaehollandiae") ja afrikankäärmekaula ("A. rufa"). Lisäksi käärmekaulalla ja amerikankäärmekaulalla on kummallakin kaksi yleisesti tunnustettua alalajia: käärmekaulalla nimialalaji "A. melanogaster melanogaster" ja "A. melanogaster vulsini" sekä amerikankäärmekaulalla nimialalaji "A. anhinga anhinga" ja "A. anhinga leucogaster".


title: Käärmekaulat

text: "Anhinga"-suvun fossiileja on löydetty mioseenikautisista kerrostumista. Käärmekaulat ovat saaneet suomalaisen nimensä pitkästä ja taipuisasta kaulastaan, joka näyttää siinä olevan mutkan vuoksi G-kirjaimelta. Tieteellinen nimi tulee Amazonasin alueen intiaanien tupikielen sanasta "ajíŋa".


title: Käärmekaulat

text: Käärmekaulat ovat kookkaita lintuja. Niiden ruumiinpituus on 81–97 senttiä, paino 10,60–13,50 kiloa ja siipiväli 116–128 senttiä. Koirailla on naaraita isompi nokka, mutta muutoin sukupuolet ovat samankokoisia. Koirailla on tosin jäykistyvä harja niskassaan. Kaikilla lajeilla on erityisen pitkä kaula. Pää on suhteellisen pieni. Kirkkaankeltainen nokka on pitkä ja suora, kärkeä kohti kapeneva. Nokan reunat ovat sahalaitaiset. Jalat ovat ruumiinkokoon nähden pienet, ja niissä olevat räpylät ovat melko leveät.


title: Käärmekaulat

text: Pyrstösulat ovat jäykät ja kalkkunamaiset. Höyhenet eivät ole vedenpitäviä, vaan vesi tarttuu niihin jopa helpommin kuin merimetsoilla. Vettä tunkeutuu höyhenten väliin niin paljon, että käärmekaulojen täytyy uida vartalo kokonaan veden alla. Käärmekauloilla ei ole ihonalaisia ilmapusseja eikä luissa ilmaonteloita, minkä vuoksi käärmekaulojen ominaispaino on suhteellisen suuri. Höyhenpuku on pääosin metallinhohtoinen. Koiraiden väritys vaihtelee mustasta tummanruskeaan, kun taas naaraat ovat etenkin vatsapuolelta ja kaulasta vaaleampia. Molemmilla on laajoja juovia peitinsiivissä ja lapaluiden kohdan höyhenissä. Nuorten käärmekaulojen väritys on ruskeampi kuin naarailla ja aikuisille tyypilliset juovat puuttuvat. Silmien iiriksen väri muuttuu vuodenajan mukaan: Se voi olla keltainen, punainen tai ruskea. Käärmekauloilla on pieni ja paljas kurkkupussi, joka muuttuu lisääntymiskaudella keltaisesta tai vihreänkeltaisesta turkoosin väriseksi.


title: Käärmekaulat

text: Käärmekauloja tavataan kaikkialla trooppisilla, subtrooppisilla ja lämpimillä alueilla. Afrikassa ne ovat levinneet kaikkialle Saharan eteläpuolelle Madagaskar mukaan lukien. Aasiassa niitä tavataan Turkin Amik Gölü -järvellä, Irakissa, Intiassa, Myanmarissa, Indokiinassa, Malesiassa ja Filippiineillä. Australaasiassa ne elävät Uudessa-Guineassa ja Australiassa. Amerikassa levinneisyys ulottuu Yhdysvalloista Argentiinaan.


title: Käärmekaulat

text: Käärmekaulojen pääasiallista elinympäristöä ovat makeanveden järvet, joet ja suot. Niitä voi tavata myös murto- ja meriveden alueilla suistoissa, laguuneissa, lahdissa ja mangrovesoilla. Ne poikkeavat tässä suhteessa merimetsoista, jotka elävät enimmäkseen rannikoilla. Käärmekaulat viihtyvät metsäisillä jokivarsilla, järvien rannoilla tai rämeiden reunapensastoissa.


title: Käärmekaulat

text: Käärmekaulat ovat seurallisia lintuja, jotka elävät tavallisesti 15–20 yksilön, joskus jopa 100 linnun parvissa. Usein niiden seurassa on pelikaaneja ja haikaroita. Käärmekaulat ovat hyvin reviiritietoisia, ja etenkin koiraat sietävät toisiaan huonosti. Useimmat käärmekaulat ovat paikkalintuja, mutta levinneisyyden äärirajoilla ne voivat olla muuttolintuja. Ne pystyvät liikkumaan maalla suhteellisen nopeasti melajaloistaan huolimatta. Käynti on kuitenkin hieman huojuvaa. Ne liikkuvat taitavasti puiden oksistoissa. Laskeutuminen oksalle ja lentoonlähtö ovat kuitenkin hiukan vaivalloisia. Käärmekaulat lentävät yleensä suoraviivaisesti ja nopein siiveniskuin lähellä vedenpintaa. Joskus ne kohoavat nousevien ilmavirtausten avulla korkealle ja liitävät siipiään räpyttämättä kaula ja pyrstö suoriksi ojennettuina.


title: Käärmekaulat

text: Käärmekaulat ovat voimakkaita uimareita. Niiden täytyy uida vartalo kokonaan veden alla, koska niiden höyhenet eivät ole vedenpitäviä. Linnun uidessa siitä näkyvät veden pinnan yläpuolella vain pää ja kaula. Käärmekauloilla on kaksi tapaa säädellä ominaispainoaan. Ne voivat painaa höyhenensä tiiviisti ruumistaan vasten ja puristaa siten ilmaa niiden välistä. Ilman tätä ne eivät voisi pysyä veden pinnalla. Ne voivat keventää itseään myös puristamalla ilmaa keuhkojen ilmapusseista.


title: Käärmekaulat

text: Käärmekaulojen vihollisia ovat muun muassa krokotiilit, varikset, ruskosuohaukat ja aromerikotkat. Ne pulahtavat vaaran uhatessa veteen ja uivat nopeasti pakosalle. Muutoin ne menevät veteen vain ravinnonhakuun. Käärmekauloilla on erottuva ja omalaatuinen äänivalikoima, joka vaihtelee iän, sukupuolen ja lajin mukaan. Lentäessään ja istuessaan ne naksuttelevat ja kalisuttelevat. Pesivät aikuiset käärmekaulat vaakkuvat ja murahtelevat. Poikaset myös kiljuvat ja kaakattavat.


title: Käärmekaulat

text: Käärmekaulojen pääravintoa ovat kalat, mutta niille kelpaavat myös äyriäiset, vesihyönteiset, sammakot ja salamanterit. Ne syövät joskus myös kasvisravintoa, kuten lumpeiden siemeniä.


title: Käärmekaulat

text:
Käärmekaulat eivät pysty saalistamaan kovin nopeita tai suuria kaloja. Saalista kaula mutkalla tähyilevät käärmekaulat uivat päästämättä värettäkään veden pintaan. Kaloja pyytävät käärmekaulat voivat tarkkailla uhriaan hiljaa paikoillaan ja iskeä, kun kala tulee tarpeeksi lähelle. Toinen pyyntitapa on ajaa kalaparvea takaa veden alla, missä käärmekaulat uivat paljon nopeammin kuin veden pinnalla. Lintu tekee uintiliikkeitä vain jaloillaan ja ohjaa uintiaan pyrstöllään. Se pitää samalla siipiään hieman koholla, jotta pystyisi houkuttelemaan kaloja näin muodostuvaan varjoon.
Käärmekaula sieppaa saaliinsa ylä- ja alanokan väliin, mutta joskus myös keihästävät nappaamansa eläimen. Suuret saaliit ne pyydystävät pään ja kaulan nopealla iskulla. Saalista lähestyessään ne heiluttavat päätään edestakaisin ja oikaisevat sen salamannopeasti eteenpäin. Nopean iskun mahdollistaa kaulan rakenne. Käärmekaulan kahdeksannen kaulanikaman molemmin puolin olevien nikamien rakenne on muuttunut niin, että kaula voi niiden kohdalta ojentua vain ojentajalihaksen avulla. Kun käärmekaula päättää iskeä, se vetää päänsä taaksepäin toiseen muuttuneeseen nikamaan kiinnittyvän pitkän lihaksen avulla. Se iskee, kun molempiin muuttuneisiin nikamiin kiinnittynyt voimakas lihas ojentaa kaulan suoraksi.


title: Käärmekaulat

text: Saaliin napannut käärmekaula palaa pintaan, jossa se heittää ruokansa ilmaan ja ottaa sen uudelleen kiinni nopealla pään liikkeellä. Sitten lintu siirtää saaliinsa sopivaan asentoon ja nielee sen pää edellä. Keihästämällä saamansa saaliin käärmekaula irrottaa nokastaan ravistelemalla rajusti päätään. Hyvin tarkoituksenmukaisen ruokailutavan oppiminen on vaikeaa, joten nuorilla linnuilla on vaikeuksia siirtää keihästämänsä kala nielemisasentoon. Joskus kala luiskahtaa tämän takia karkuun. Usein kala täytyy myös tainnuttaa hakkaamalla sitä oksaan, ennen kuin lintu saa sen niellyksi. Pyynnin jälkeen käärmekaula lentää jollekin lepopaikalle kuivattelemaan höyheniään ja sulattelemaan ruokaansa. Tämän jälkeen se palaa lajitoveriensa seuraan yhteiselle oleskelupaikalle. Ruodot ja muut sulamattomat osat se oksentaa pois.


title: Käärmekaulat

text: Käärmekaulat pesivät pienissä yhdyskunnissa. Joillakin alueilla ne pesivät ympäri vuoden, toisilla tiettyyn aikaan vuodesta. Ne rakentavat pesänsä yleensä veden yläpuolelle puihin ja pensaisiin, joskus vain kymmenien senttien päähän vedenpinnasta, tavallisemmin 1–8 metrin korkeuteen. Samassa paikassa pesii usein myös iibiksiä, merimetsoja ja haikaroita. Käärmekaulat ovat yksiavioisia, mutta parisiteen pituutta ei tiedetä. Soidinmenot ovat monipuolisia ja eri lajien soidintavat poikkeavat toisistaan.


title: Käärmekaulat

text: Pesimäyhdyskunta käyttää usein samaa pesää vuodesta toiseen, mutta usein myös koko yhdyskunta siirtyy eri osaan järveä tai joenvartta. Jos pesimäalue pysyy samana, koiraat tappelevat valtaamistaan pesistä keskenään. Koiraat yrittävät houkutella naaraita ojennellen ja sulkien siipiään hitaasti, jolloin erityiset värikuviot tulevat näkyviin. Parittelu tapahtuu pesässä.


title: Käärmekaulat

text: Pariutumisen jälkeen käärmekaulat kunnostavat pesänsä. Koiraat kantavat lähipuista ja pensaista oksia, jotka naaras punoo pesään. Pesänrakennukseen kuluu 1–3 päivää. Oksista punotut ja vihreillä lehdillä pehmustetut pesät ovat melko kookkaita. Naaras munii 2–5 sinertävää munaa, joita peittää muiden melajalkalintujen tapaan valkoinen, kalkkimainen kerros. Poikaset kuoriutuvat 25–30 vuorokauden kuluttua muninnasta. Sisarukset kuoriutuvat eri aikaan, koska saman pesän poikaset on munittu 1–2 päivän väliajoin. Ne ovat kuoriutuessaan sokeita ja alastomia, mutta saavat ruskean tai valkoisen untuvan kahden päivän kuluessa. Kumpikin vanhemmista ruokkii ja hautoo poikasia. Poikaset lähtevät pesästä noin viiden viikon ikäisinä, mutta ovat jo kahden viikon ikäisinä tarpeeksi kehittyneitä pudottautuakseen vaaran uhatessa veteen pesästä ja uimaan pois. Vaaratekijän poistuttua poikaset yrittävät kiivetä takaisin pesään, mutta jos se ei onnistu, ne ryömivät kalliolle tai puunrungolle, missä vanhemmat pystyvät jatkamaan niiden ruokkimista. Kiipeämistä helpottavat vahvat kynnet ja siiventyngät. Höyhenpuku on täysin kehittynyt 7–8 viikon iässä, jolloin poikaset ovat lentokykyisiä ja jättävät pesän lopullisesti.


title: Käärmekaulat

text: Käärmekaulat saavuttavat sukukypsyyden noin kahden vuoden ikäisinä. Ne voivat elää luonnossa yhdeksän vuoden ikäisiksi ja vankeudessa 16-vuotiaiksi.


title: Italia (1922–1945)

text: Italia oli vuosina 1922–1945 kansallisen fasistipuolueen hallitsema yksipuoluejärjestelmä, jonka diktaattorina toimi Benito Mussolini. Mussolinin tultua pääministeriksi muut puolueet ja kansalaisvapaudet lakkautettiin muutaman vuoden kuluessa. Fasistit loivat Italiaan myös korporatistisen talousjärjestelmän ja vaaleihin perustunut kansanedustus korvattiin korporaatioihin perustuvalla. Mussolini tähtäsi Italian vallan laajentamiseen sotilaallisilla valloituksilla. Italia valloitti vuosina 1935–1936 Etiopian ja osallistui vuodesta 1940 toiseen maailmansotaan Saksan liittolaisena. Huonon sotamenestyksen seurauksena Mussolini syrjäytettiin vuonna 1943 vallankaappauksella, mutta saksalaiset palauttivat hänet ja fasistipuolueen johtamaan maan pohjoisosissa Italian sosiaalista tasavaltaa, joka kukistui lopulta 1945.


title: Italia (1922–1945)

text: Aikakausi alkoi "Fasci Italiani di Combattimento" -järjestön pohjalta 7. marraskuuta 1921 perustetun Partito Nazionale Fascistan, kansallisen fasistipuolueen, vallankaappauksella. 20 000 puolueen jäsentä marssi 28. syyskuuta 1922 Roomaan ja sai kuningas Viktor Emanuel III:n suostumaan siihen, että Benito Mussolini tuli nimitetyksi pääministeriksi. Aluksi Partito Nazionale Fascista oli yhteistyössä myös muiden puolueiden kanssa sosialistista puoluetta lukuun ottamatta, johon suhtauduttiin jyrkän kielteisesti. Partito Nazionale Fascistan puheenjohtaja Mussolini oli ollut ensimmäisen maailmansodan aikana sosiaalidemokraatti, mutta joutunut syrjään siksi, että oli kannattanut Italian liittymistä ensimmäiseen maailmansotaan, mikä oli ollut sosiaalidemokraattien rauhanaatteen vastaista.


title: Italia (1922–1945)

text: Vallan keskittäminen tapahtui vaalilain muutoksella. Valtiopäiväedustaja Giacomo Acerbon ehdottamalla legge Acerbolla päätettiin, että puolue, joka sai 1/4 äänistä, sai 2/3 valtiopäiväpaikoista. Laki hyväksyttiin 18. marraskuuta 1923. Partito Nazionale Fascistan muiden samanhenkisten kanssa muodostama yhteistyövaaliliitto, La Lista Nazionale, kansallinen vaalilista, sai 6. huhtikuuta 1924 61,3 prosenttia äänistä. Sosialistijohtaja Giacomo Matteotti murhattiin 10. kesäkuuta 1924. Mahdollisuus yksipuoluevaltaan muodostui.


title: Italia (1922–1945)

text: Vuonna 1925 Italiasta tehtiin yksipuoluemaa. Muut kuin fasistipuolue tulivat kielletyiksi. Vuonna 1923 perustettu Gran Consiglio del Fascismo, Italian suuri fasistineuvosto, koordinoi valtion politiikan 9. joulukuuta 1928 – 25. heinäkuuta 1943.


title: Italia (1922–1945)

text: Fasistihallinto pyrki vakauttamaan maan taloutta ensimmäisen maailmansodan jälkeisestä tilanteesta. Fasistien kontrolloiman ammattiyhdistysliikkeen, hallituksen ja työnantajien välille pyrittiin muodostamaan neuvottelujärjestelmä, jotka estäisi työläisten lakkoilun.


title: Italia (1922–1945)

text: Ulkopolitiikassa johtoajatuksena oli "Mare Nostrum", ”meidän meremme”. Tarkoituksena oli vahvistaa Italian kuningaskunnan asemaa kaikkialla Välimerellä, mihin liittyi siirtomaiden hankkiminen Välimeren rannoilta. Italia valloitti myös Abessinian 1935–1936 huolimatta maan kuninkaan Haile Selassien yrityksistä saada Kansainliiton maat tueksi vastustamaan valtausta.


title: Italia (1922–1945)

text: Italia liittyi myös kolmen vallan sopimukseen ja oli aktiivinen myös pohjoisessa Keski-Euroopan asioissa. Tämä vei Italian mukaan toiseen maailmansotaan, johon se liittyi aluevaatimusten osoittamiseksi Ranskalle vasta sitten, kun Ranska oli jo melkein kukistunut saksalaisten hyökkäyksestä 1940.


title: Italia (1922–1945)

text: Italia kävi sotaa Afrikassa Isoa-Britanniaa vastaan, mutta koska se alkoi jäädä häviölle, joutuivat saksalaiset tulemaan Afrikakorps-nimisenä joukkona tueksi.


title: Italia (1922–1945)

text: Vuonna 1941 Italia ryhtyi hyökkäämään Albanian kautta Kreikkaan mutta tuli torjutuksi. Tämän vuoksi Saksa joutui hyökkäämään Jugoslaviaan ja Kreikkaan, mistä aiheutui operaatio Barbarossan myöhästyminen ainakin kahdella kuukaudella, mistä seurasi se, että hyökkäys joutui osittain aikaisempaa ankarammin Neuvostoliiton talven olosuhteiden vaivaamaksi ja pysähtyi marras–joulukuussa Moskovan taisteluun.


title: Italia (1922–1945)

text: Vuonna 1943 Sisilian maihinnoususta alkaen fasistinen Italia joutui uhanalaiseksi yhdysvaltalaisten edetessä Etelä-Italiasta kohti pohjoista. Tämä johti Italian irrottautumiseen sodasta marsalkka Pietro Badoglion tekemän vallankaappauksen avulla. Italian kuningas antoi pidättää Mussolinin.


title: Italia (1922–1945)

text: Saksalaiset pelastivat Mussolinin vankeudesta ja tekivät hänestä tukemansa uuden Italian sosiaalisen tasavallan valtionpäämiehen siksi ajaksi, kun Pohjois-Italia oli Saksan miehittämä ja kävi sotaa Italiaa ja liittoutuneita, pääasiassa yhdysvaltalaisia vastaan.


title: Ykkösen kausi 2004

text: Ykkönen on Suomen toiseksi korkein jalkapallon sarjataso. Kaudella 2004 sarja pelattiin 14 joukkueen kaksinkertaisena sarjana. Sarjan voittaja KuPS nousi suoraan Veikkausliigaan. Toiseksi sijoittunut IFK Mariehamn karsi liigapaikasta Veikkausliigassa sijalle 13 sijoittuneen Jazzin kanssa ja nousi Veikkausliigaan.


title: Ykkösen kausi 2004

text: Kaudella 2003 Ykköseen pudonnut FC KooTeePee nostettiin kaudeksi 2004 takaisin Veikkausliigaan, koska FC Jokerit luopui sarjapaikasta. Ykköseen nostettiin Kakkosesta tilalle GBK. GBK ja FC Kuusankoski putosivat suoraan Kakkoseen. Sijoille 11–12 sijoittuneet joukkueet karsivat sarjapaikasta Kakkosen joukkueiden kanssa.


title: Ykkösen kausi 2004

text: Ykkösen voittaja nousee suoraan Veikkausliigaan, toiseksi sijoittunut karsii Veikkausliigassa 13. sijoittuneen joukkueen kanssa. Kaksi viimeistä putoavat suoraan Kakkoseen. 11. ja 12. sijoittuneet joukkueet karsivat Ykkösen paikasta Kakkosen nousukarsintojen häviäjiä vastaan.IFK Mariehamn nousi Veikkausliigaan yhteismaalein 3–2.VG-62 säilytti paikkansa Ykkösessä yhteismaalein 4–1.KPV nousi Ykköseen rangaistuspotkukilpailulla.


title: Juan-les-Pins

text: Juan-les-Pins on Ranskan kaupunki Provence-Alpes-Côte d'Azurin alueella Ranskan Rivieralla. Se sijaitsee Nizzan ja Cannesin välillä Antibesin kunnassa, varsinaisesta Antibesin kaupungista länteen, niemen länsilaidalla.


title: Juan-les-Pins

text: Juan-les-Pins on suosittu kansainvälisten seurapiirien matkailukohde, jossa on kuuluisa kasino, yökerhoja ja hiekkarantoja. Se on myös tunnettu heinäkuisesta jazz-festivaalista, joka tuo kaupunkiin säännöllisesti jazzin kärkinimiä.


title: Juan-les-Pins

text: Paikka on ollut perinteisesti tunnettu pinjamännyistään (). Antibesin kaupungin asukkaat tapasivat retkeillä alueella mäntyjen varjossa ja kerätä männynoksia ja käpyjä tulisijojaan varten. Kylä sai nimensä 12. maaliskuuta 1882. Nimen "Juan" espanjalaisen muodon valitsemisen syy on epäselvä ja kylälle on ehdotettu muitakin nimiä, kuten "Héliopolis", "Antibes-les-Pins" ja "Albany-les-Pins". Vuonna 1883 kylä sai oman rautatieaseman Pariisi-Lyon-Méditerranée -radan varteen.


title: Frithiof Mieritz

text: Frithiof Mieritz (, 1863 Vaasa – 1916 Turku) oli saksalaissyntyinen suomalainen arkkitehti, joka työskenteli myöhemmin Pietarissa.


title: Frithiof Mieritz

text: Frithiofin isä oli arkkitehti F. W. Mieritz (1836–1883), joka oli saapunut Saksasta osallistuakseen tulipalon tuhoaman Vaasan jälleenrakentamiseen. Vaasassa töitä oli tarjolla enää vähän, ja vuonna 1865 perhe muutti Helsinkiin. Frithiof opiskeli Saksassa ja työskenteli vuosina 1885 lähtien Helsingissä. Vuonna 1887 hän perusti yhden Suomen ensimmäisistä sementtitehtaista.


title: Frithiof Mieritz

text: Helsingissä Mieritz suunnitteli isänsä tavoin etupäässä puurakennuksia ja huviloita. Suuren osan elämäntyöstään arkkitehti teki Pietarissa, jonne hän muutti vuonna 1898. Jo tätä ennen hän oli suunnitellut Venäjälle rakennuksia Finlands Angslupeaktiebolag -laivanvarustamon tilauksesta.


title: Frithiof Mieritz

text: Vuoden 1900 tienoilla Mieritz perusti arkkitehtitoimiston yhdessä Ivan Gerasimovin kanssa. Kymmenen vuotta myöhemmin eri puolilla Venäjää toimineella yhtiöllä oli 30 toimistovirkailijaa ja 750 työntekijää. Se omisti sementtitehtaan Parkalassa ja avasi vuonna 1908 sivukonttorin Helsinkiin. Mieritzin ja Gerasimovin arkkitehtitoimisto suunnitteli tehdasrakennuksia, asuintaloja ja huviloita. Tunnetuimpia töitä ovat jugendtyylinen Villa Ammende Pärnussa sekä Suomen rautatien työntekijöiden asuintalot Suomen aseman vieressä (Botkinskaja 1, Pietari).


title: Frithiof Mieritz

text: Ensimmäinen maailmansota lamaannutti rakennustoiminnan Venäjällä. Vuonna 1916 Mieritz muutti vaimonsa Maryn (os. Junnelius) ja lapsiensa kanssa Turkuun, jossa hän pian kuoli.


title: Houston (artisti)

text: Houston (s. 26. lokakuuta 1983 Los Angeles, Kalifornia) on yhdysvaltalainen rap-artisti, joka on levyttänyt muun muassa 50 centin ja Eminemin kanssa. Houston on tehnyt kappaleen ”I Like That”.


title: Houston (artisti)

text: Houston on julkaissut albumin nimeltä "It's Already Written" sekä singlet ”I Like That (feat. Chingy, Nate Dogg & I-20)” ja ”Ain't Nothing Wrong”.


title: Paletti (pelikone)

text: Paletti on Veikkauksen rahapeliautomaatti, jonka pelejä ovat Hedelmä-cocktail, Ässäkisa, Spinni, Numero-keno, Kortti-keno, Kulta-Jaska, Potti di Mare sekä Pohjantähti. Pelipanokset ovat 20, 40, 60 ja 80 senttiä sekä 1 euro.


title: Keltakylkikukastaja

text: Keltakylkikukastaja ("Dicaeum aureolimbatum") on kotoperäinen indonesialainen varpuslintu.


title: Keltakylkikukastaja

text: Keltakylkikukastajat elävät Indonesiassa, nimialalaji "aureolimbatum" Sulawesilla ja lähisaarilla, alalaji "laterale" Sangihen saarella. Wallace kuvaili lajin holotyypin Sulawesin Minahassan vuoristosta. Lajin elinympäristön ala on 100 000–1 000 000 neliökilometriä.


title: Keltakylkikukastaja

text: Trooppiset ja subtroopiset kosteat metsät.


title: Feng Zikai

text: Feng Zikai (, s. 1898 Tongxiang, Zhejiang, Kiina - 1975) oli kiinalainen taidemaalari, kirjailija ja musiikinopettaja.


title: Feng Zikai

text: Feng opiskeli alkuvuosina Hong Yin johdolla. Vuonna 1921 hän matkusti Japaniin jatkaakseen opintojaan. Kiinaan palattuaan Feng opetti taiteita ja musiikkia Shanghaissa, Zhejiangissa ja Chongqingissa. Hän kirjoitti laajalti eri aiheista, kuten kirjallisuudesta, maalauksesta, musiikista, kielten kääntämisestä sekä kalligrafiasta.


title: Sprachpanscher des Jahres

text: Sprachpanscher des Jahres () on ironinen palkinto, jota saksalainen kielenhuoltoyhdistys "Verein Deutsche Sprache" jakaa vuosittain "erityisen merkittävistä virhesuorituksista saksan kielen käytössä". Liiton jäsenet (noin 30 000 vuonna 2007) äänestävät voittajan, jolle myönnetään ansioistaan kunniakirja. Palkinto jaettiin ensi kerran vuonna 1997, jolloin sen nimi oli "Sprachschuster des Jahres".


title: Sprachpanscher des Jahres

text: Kielenturmelijaksi on valittu henkilöitä ja järjestöjä, jotka puutteellisen kielitaitonsa vuoksi käyttävät trendikkäitä vieraskielisiä ilmauksia silloinkin, kun käsitteille on vastineet saksan kielessä. Lainasanojen alkuperäiskieli on yleensä englanti. Saksan rautatiet on voittanut äänestyksen kahdesti.


title: Pacatianus

text: Tiberius Claudius Marinus Pacatianus (hallitsijanimeltään "Imperator Tiberius Claudius Marinus Pacatianus pius felix Augustus", k. 248) oli roomalainen sotilas ja usurpaattori, joka julistautui Rooman keisariksi Moesian tai Pannonian provinssissa luultavasti huhtikuussa 248. Laillinen Rooman keisari oli tuolloin Philippus Arabs.


title: Pacatianus

text: Pacatianuksen aikaisempi elämä ja ura ovat osittain hämärän peitossa. Hän saattoi olla sama Claudius Marinus, joka mainitaan yhdessä tämän isän Claudius Sollemnius Pac(atianuksen?) kanssa Bostrasta löytyneessä piirtokirjoituksessa. Sen mukaan Claudius Sollemnius oli Arabia Petraean provinssin maaherra keisari Severus Alexanderin aikana ja myöhemmin Syria Coelen maaherra. Pacatianus saattaa olla myös sama henkilö, joka mainitaan toisessa Bostrasta löytyneessä piirtokirjoituksessa, jossa kerrotaan tämän äidin olleen eräs Cornelia Optata A[...] Flavia ja sisko Pacata. Keskiajalla eläneen bysanttilaisen historioitsijan Zonaraksen mukaan Pacatianus kuului Rooman armeijaan Tonavalla. Hän saattoi olla centurio, sotilastribuuni tai legioonan legaatti. Monet nykyajan historioitsijat ovat päätelleet Pacatianuksen kuuluneen senaattiin ja hallinneen monia Tonavan provinsseja. Zonaras kertoo myös, että Pacatianus ei ollut hallitsijan arvoinen, mistä on päätelty, että hän ei ollut armeijan komentaja vaan saattoi olla alemman arvoasteen upseeri.


title: Pacatianus

text: Kapinan tarkka syy on epävarmaa, mutta tiedetään että Tonavan alue oli tuohon aikaan toistuvasti goottien hyökkäyksien kohteena. Alueen roomalaisissa joukoissa oli suurta levottomuutta. 400-luvun lopulla ja 500-luvun alussa eläneen itäroomalaisen historioitsijan Zosimoksen mukaan Rooman armeijassa oli useita kurinpito-ongelmia. Pacatianuksen kapinan ajankohta tiedetään kolikoista. Se on luultavasti alkanut huhtikuussa 248, kun Pannonian tai Moesian joukot huusivat Pacatianuksen keisariksi. Hän saattoi ottaa Viminaciumissa sijainneet rahapajan haltuunsa, sillä ei tiedetä yhtään kolikkoa, joka olisi lyöty Philippus Arabsille Viminaciumissa vuonna 248/249.


title: Pacatianus

text: Philippus lähetti senaattori Gaius Messius Quintus Deciuksen kukistamaan Pacatianusta, jonka omat joukot kuitenkin murhasivat pian kapinan alun jälkeen. Syytä tähän ei tiedetä. Pacatianus saattoi epäonnistua goottien hyökkäyksien torjumisessa.


title: Cross the Line

text: Cross the Line on suomalaisen heavy metal -yhtyeen Doom Unitin debyyttialbumi. Albumi julkaistiin 18. marraskuuta 2009. Sen kappaleista on tähän mennessä julkaistu singlenä "Killing Time", "Chameleon" ja "Hide Your Scars" joista kaikista tuli hittejä, ja ne saivat paljon radiosoittoaikaa.


title: Cross the Line

text: Albumi debytoi Suomen virallisen listan toisella sijalla, ja pysyi listalla yhteensä 8 viikkoa.


title: Extreme Project Management

text: Extreme project management (XPM) on projektinhallinnan menetelmä, jota sovelletaan hyvin monimutkaisten ja epävarmojen projektien yhteydessä. Se etenee ketterille projektinhallintamenetelmille ominaisesti inkrementaalisesti perinteisestä vesiputousmallista poiketen. Menetelmä sisältää ratkaisuja mm. aikataulun hallintaan, tehtävien jakamiseen sekä työn etenemisen seurantaan.


title: Extreme Project Management

text: Extreme project management eroaa perinteisestä projektinhallinnasta pääasiassa sen avoimen, joustavan ja ennaltamääittämättömän lähestymistavan osalta. Menetelmässä keskitytään ennen kaikkea henkilöiden ohjaamiseen aikataulutuksen tai tiukan formalismin sijaan.


title: Extreme Project Management

text: Extreme project management perustuu Extreme programming ohjelmistonkehitysmenetelmään, joka on syntynyt perinteisten menetelmien sopimattomuudesta jonkin tyyppisten projektien yhteydessä.


title: Extreme Project Management

text: XPM:n sisältämät menetelmät jakautuvat projektin suunnitteluun ja hallintaan. Suunnitteluun sisältyy julkaisusuunnitelma (Release plan), viikkosuunnitelmat (Weekly plan) ja käyttötapaukset (Stories) muut menetelmät ovat päivittäin käytettäviä projektin laadun varmistamiseen tähtääviä tehtäviä.


title: Extreme Project Management

text: XPM on pyritty pitämään menetelmiltään mahdollisimman yksinkertaisena XP:n mallin mukaisesti. Tämän vuoksi projektinhallinta ei vaadi monimutkaisia työvälineitä vaan apuvälineiksi riittävät tavalliset toimistosovellukset kuten tekstinkäsittely ja taulukkolaskenta.


title: Extreme Project Management

text: XPM projektin suunnittelutehtävät etenevät seuraavasti:


title: Extreme Project Management

text: Julkaisusuunnitelma kuvailee kyseisessä projektin vaiheessa toteutettavan työn. Jokaiselle projektin vaiheelle laaditaan oma erillinen julkaisusuunnitelmansa.


title: Extreme Project Management

text:
Julkaisusuunnitelman laatiminen sisältää seuraavat toimenpiteet:
Valmis julkaisusuunnitelma koostuu nipusta arkistokortteja, jotka määrittelevät mitä tehdään ottamatta kantaa varsinaiseen toteutuksessa käytettävään tekniikkaan. Korttien sisältämät tehtävät tulee määritellä siten, että yksittäisen tehtävän toteuttamiseen ei kuluisi yli kolmea päivää. Tämä määrittely toteutetaan käyttäen ideaalisia tunteja (keskeytymätöntä työaikaa). Jos tehtävälle määritelty aika ylittää tämän aikarajan on tehtävä jaettava pienemmiksi osatehtäviksi.


title: Extreme Project Management

text: Julkaisusuunnitelma on kehitysmenetelmän luonteen mukaisesti ”elävä” dokumentti, jota korjataan projektin edetessä tarpeen mukaan.


title: Extreme Project Management

text: Viikkotapaamisen tehtävänä on kyseisellä viikolla toteutettavien tehtävien jakaminen. Kaikki ryhmän jäsenet osallistuvat. On tärkeää, että tapaamiset pidetään tasaisin väliajoin aina samana päivänä, samaan aikaan ja samassa paikassa.


title: Extreme Project Management

text: Projektipäällikön tulee ennen tapaamista valita viikon aikana suoritettavat tehtävät. Kaikki viikolle valitut tehtäväkortit käydään tapaamisessa yhdessä läpi. Tämän jälkeen tehtävät tulee jakaa edelleen osatehtäviksi, joiden arvioitu suoritusaika ei saa ylittää kahdeksaa tuntia. Ryhmän jäsenet valitsevat tehtävät ja merkitsevät kyseiset kortit nimellään. Kun tehtävä on suoritettu, korjataan suoritusaika ja siirretään kortti julkaisusuunnitelman suoritettujen tehtävien pinoon.


title: Extreme Project Management

text: Valittavien tehtävien määrä määräytyy aikaisempina viikkoina toteutuneiden työmäärien perusteella. Tämä työn etenemisvauhti on tärkeä työväline projektin etenemistä arvioitaessa. Perusajatus on, että viikon aikana suoritetun työmäärän tulee pysyä vakiona. Jos viikon aikana toteutuneissa ideaalisten tuntien määrässä esiintyy suuria eroja, tulee selvittää, onko ongelma aika-arviossa vai jossakin muussa osa-alueessa.


title: Extreme Project Management

text: Stand-up tapaamisia tulee pitää usein, jotta ryhmä pysyy tietoisena työn etenemisen kokonaistilanteesta. Jokainen päivä tulee aloittaa tapaamisella, jossa jokainen ryhmän jäsen kertoo tehtäviensä tilan ja tuo julki mahdolliset ongelmat. Tapaamisia voidaan pitää lisäksi aina tarpeen vaatiessa.


title: Extreme Project Management

text: Käyttötapaukset tarjoavat tavan määritellä asiakkaan tarvitsema toiminnallisuus. Koska kyseessä on ketterä kehitysmenetelmä, ei ole tarkoituksenmukaista käyttää raskaita vaatimusmäärittelyn työvälineitä vaan pyrkiä yksinkertaisuuteen.


title: Extreme Project Management

text: XPM:ssä testaaminen eroaa perinteisistä testauskäytännöistä. Jokainen erillinen tehtävä testataan ja pyritään automatisoimaan siten, että testaaminen on myöhemmin toistettavissa, jos toteutukseen tulee muutoksia. Testaamisessa tulee tarkistaa sekä virheettömyys että toteutuksen oikeellisuus eli määritysten toteutuminen.


title: Extreme Project Management

text: eXtreme Project Management


title: Ptyodactylus hasselquisti

text: Ptyodactylus hasselquisti (, , "viuhkajalkagekko" tai "Hasselqvistin gekko") on gekkolaji, joka on levinnyt Pohjois-Amerikassa, Irakissa ja Iranissa. Laji on liikkeellä päivin ja öin. Viuhkavarvasgekon ravinto koostuu erilaisista hyönteisistä, mm. heinäsirkoista ja toukista. Laji on saalistaja, mutta ihmiselle vaaraton. Lajin koko on aikuisena noin 12–15 senttiä. Terraarioeläimeksi se on juuri sopiva. Gekko on myös oiva kiipeilijä ja voi kiivetä jopa sileimmillä pinnoilla. Nimi viuhkavarvasgekko tulee sen viuhkamaisista jaloista.


title: Borg

text: Borg voi tarkoitta seuraavaa:Sukunimeä Borg on käyttänyt usea suku. Tunnetuimpia ovat


title: Kōko Tsurumi

text: Kōko Tsurumi (, s. 28. syyskuuta 1992 Saitama) on japanilainen telinevoimistelija.


title: Kōko Tsurumi

text: Tsurumi osallistui Pekingin kesäolympialaisiin 2008 vain 15-vuotiaana. Hän karsiutui loppukilpailusta permannolla ja eritasonojapuilla, mutta selviytyi finaaliin puomilla ja moniottelussa. Lopputuloksissa Tsurumi oli puomilla kahdeksas ja moniottelussa 17:s. Joukkuekilpailussa hän sijoittui Japanin joukkueen jäsenenä viidenneksi. Samana vuonna Tsurumi osallistui Aasian-mestaruuskilpailuihin: puomilla hän jäi neljänneksi, mutta eritasonojapuilla ja permannolla hän voitti kultaa.


title: Kōko Tsurumi

text: Vuoden 2009 MM-kilpailuissa Tsurumi sijoittui moniottelussa pronssille ja eritasonojapuilla hopealle. Puomilla hän sijoittui kuudenneksi.


title: Kōko Tsurumi

text: Tsurumi on 141 senttimetriä pitkä ja painaa 34 kilogrammaa.


title: The CNK

text: The CNK tai The Cosa Nostra Klub on ranskalainen black/industrial metal -yhtye. Alun perin yhtyeen nimi oli The Count Nosferatu Kommando, joka vaihdettiin The Cosa Nostra Klubiin vuonna 2005 Rose Hreidmarrin lähdettyä Anorexia Nervosa -yhtyeestä ja liityttyä The CNK:hon.


title: Erehdys

text: Erehdys on epähuomiossa tai ajattelemattomuuttaan tehty virhe.


title: Erehdys

text: Oikeustoimi voi perustua erehdykseen, jos on tapahtunut motiivierehdys tai ilmaisuerehdys. Motiivierehdys tarkoittaa, että oikeustoimen osapuolet ovat erehtyneet joko tosiasioista tai oikeustoimeen sovellettavasta lainsäädännöstä tai muusta sääntelystä. Jos tahdonilmaisu saapuu vastaanottajalle eri muodossa kuin antaja on tarkoittanut, puhutaan joko ilmaisuerehdyksestä tai ilmaisua välitettäessä tapahtuneesta virheestä.


title: Erehdys

text: Oikeusjärjestystä tulkitaan niin, että osapuolten on itse huolehdittava siitä, että oikeustoimen sisältö vastaa heidän tarkoittamaansa sisältöä. Näin asia on periaatteessa, mutta käytännössä voidaan esimerkiksi testamentti julistaa pätemättömäksi testamenttaajan erehdyksen perusteella. Tahdonilmaisun vaikuttimia koskeva erehdys ei saa oikeudellista suojaa. Ilmaisuerehdyksessä kiinnitetään huomiota siihen havaitsiko vastapuoli tai olisiko tämän pitänyt havaita tahtonsa ilmaisseen henkilön erehdys. Jos ilmaisun vastaanottaja ei tiennyt tai hänen ei olisikaan pitänyt tietää erehdyksestä, on tahdonilmaisu antajaansa sitova erehdyksestä huolimatta. Jos tahdonilmaisun sisältö on muuttunut sen siirtyessä antajalta vastaanottajalle, ei ilmaisu sido antajaansa, mikäli hän kohtuullisessa ajassa ilmoittaa asiasta vastaanottajalle erehdyksestä tiedon saatuaan.


title: WAM

text: WAM tarkoittaa seuraavia asioita:


title: FC Paços de Ferreira

text: FC Paços de Ferreira on jalkapalloseura Paços de Ferreiran kaupungista Portugalista. Seura on perustettu 5. huhtikuuta 1950. Edustusjoukkue pelaa kaudella 2018–2019 Portugalin toiseksi korkeimmalla sarjatasolla LigaPro:ssa.


title: FC Paços de Ferreira

text: Kaudella 2008–2009 joukkue sijoittui toiseksi Portugalin Cupissa hävittyään finaalissa Portolle 1–0.


title: FC Paços de Ferreira

text: Kaudella 2012–2013 joukkue sijoittui Portugalin liigassa kolmanneksi ja pääsi osallistumaan Eurooppa-liigaan.


title: Kiss of Death

text: Kiss of Death tarkoittaa seuraavia asioita:


title: CD Nacional

text: CD Nacional on jalkapalloseura Funchalin kaupungista Madeiralta. Seura on perustettu vuonna 1910. Edustusjoukkue pelaa kaudella 2018–2019 Portugalin pääsarjassa Primeira Ligassa käytyään edellisellä kaudella toiseksi korkeimmalla sarjatasolla LigaPro:ssa.


title: CD Nacional

text: Nacionalin paikallisvastustaja on Marítimo, joka tulee myös Madeiran saarelta.


title: Kymin vaakuna

text: Kymin vaakuna oli Kymin maalaiskunnan tunnus, joka oli saanut aiheensa entisestä lohijoesta Kymijoesta sekä sen äärellä sijainneesta Kyminkartanosta, jossa toimi kruununkalastamoja.


title: Kymin vaakuna

text: Vaakunan selitys on ”mustassa kentässä pystyssä hyppäävä hopeinen lohi, sen yläpuolella kultakruunu”. Vaakunan on suunnitellut Ahti Hammar, ja Kymin kunnanvaltuusto hyväksyi sen 28. huhtikuuta 1952. Sisäasiainministeriö vahvisti vaakunan käyttöön myöhemmin samana vuonna 30. toukokuuta. Vaakuna jäi epäviralliseksi kotiseutuvaakunaksi 1977, kun Kymi ja siitä aiemmin erotettu Karhula liitettiin valtioneuvoston päätöksellä Kotkan kaupunkiin.


title: Elonkorjaajat

text: Elonkorjaajat oli 1960-luvun lopulla syntynyt ja 1970-luvulla toiminut taiteilijaryhmä. Ryhmän poikkitaiteellisissa happeningeissa ja näyttelyissä yhdistettiin maalausta, valokuvaa, runoutta, ääntä ja esinetaidetta.


title: Elonkorjaajat

text:
Ryhmän johtohahmona toimi Jan Olof Mallander. Muita jäseniä olivat muun muassa Carolus Enckell, Antero Kare, Olli Lyytikäinen, valokuvaajat Philip von Knorring, Carl-Erik Ström, arkkitehti Stuart Wrede, säveltäjä Pekka Airaksinen ja Ilkka-Juhani Takalo-Eskola.
Suomessa tuntemattomampi Stuart Wrede on toiminut ulkomailla, muun muassa MOMAn arkkitehtuuriosaston johtajana.


title: Elonkorjaajat

text:
Toiminnan keskuksena oli helsinkiläinen "Cheap Thrills" -galleria eli "Halvat Huvit". Galleria muun muassa esitteli kansainvälistä käsitetaidetta suomalaisyleisölle. Elonkorjaajat esittivät myös ensimmäisinä Suomessa videotaidetta vuonna 1971.
Videon ohella Elonkorjaajat välittivät ensimmäisiä kosketuksia minimalismiin ja käsitetaiteeseen, kuten Fluxus-ryhmään.


title: Elonkorjaajat

text: Ryhmä järjesti vuosina 1970-1978 joukon näyttelyitä ja tapahtumia. Tärkeimpiä olivat "Todelliset valheet" vuonna 1970, "Elonkorjuupäivät" 1971 ja "Tajunnan tarroja" 1976. Ryhmäläiset suosivat naivistisilla keinoilla leikittelyä ja primitiivisyyttä. Elonkorjaajat olivat kiinnostuneita myös itämaisista filosofioista, kasvisruoasta, luonnosta ja mystiikasta.


title: Elonkorjaajat

text: Elonkorjaajaryhmällä oli takautuva näyttely Tammisaaressa kesällä 2009. Ryhmän taiteilijoiden töitä oli esillä Salon taidemuseon Veturitalli-näyttelytilassa kesällä ja syksyllä 2014. Pääosa teoksista oli Olli Lyytikäisen. Hänen lisäkseen esillä oli teoksia Pekka Airaksiselta, Carolus Enckelliltä, Antero Karelta, Philip von Knorringilta, Jan Olof Mallanderilta, Carl-Erik Strömiltä, Ilkka Juhani Takalo-Eskolan Erik Uddströmiltä, Janne Vainiolta, Peter Widéniltä ja Stuart Wredeltä sekä eräiden ryhmän jäsenten käyttämältä yhteisnimimerkiltä Leo Ruuskaselta.


title: UE Lleida

text: Unió Esportiva Lleida on jalkapalloseura Lleidan kaupungista Espanjasta. Seura on perustettu vuonna 1939. Edustusjoukkue pelaa tällä hetkellä Espanjan kolmanneksi korkeimmalla sarjatasolla Segunda División B:ssä.


title: UE Lleida

text: Joukkue on pelannut suurimman osan historiastaan alemilla sarjatasoilla, pääsarjassa se on pelannut kahdesti kausina 1950–1951 ja 1993–1994.


title: Uhkapeliä Shanghaissa

text: Uhkapeliä Shanghaissa ("The Shanghai Gesture") on Josef von Sternbergin ohjaama yhdysvaltalainen elokuva vuodelta 1941.


title: Uhkapeliä Shanghaissa

text:
Tuottaja Arnold Pressburger päätti vuonna 1941 herättää henkiin idean filmata sensaationäytelmä, jonka filmatisointi ei siihen mennessä ollut onnistunut, eli John Coltonin "The Shanghai Gesture", jonka tapahtumapaikka oli eksoottinen kiinalainen bordelli.
Ilotalo oli kuitenkin tabu tuolloisessa Hollywoodissa, ja miljöö muutettiin luksuspelitaloksi.


title: Uhkapeliä Shanghaissa

text: Sternberg sai hankkeeseen myötämielisen tuottajan, aiemmat vapautensa ohjaajana ja ehdottoman määräysvallan joka alueella näyttelijävalinta mukaan lukien. Kun ohjaaja tarjoutui lähettämään käsikirjoituksen maineikkaalle saksalaiselle näyttelijälle Albert Bassermanille, tämä vastasi, että näytteleminen Sternbergin elokuvassa olisi kunnia, eikä hänen tarvitse lukea käsikirjoitusta etukäteen.


title: Uhkapeliä Shanghaissa

text: Elokuva alkaa kun nuori amerikkalainen tyttö saapuu isoon kiinalaiseen pelikasinoon.


title: Uhkapeliä Shanghaissa

text: Tyttö esittäytyy nimellä "Poppy" eli Unikko, (Gene Tierney)mikä herättää sekavia mielipiteitä ja tunteita.


title: Uhkapeliä Shanghaissa

text:
Nyt paikalle ilmestyy talon emäntä (Ona Munson); hän on jääkylmä ja julma nainen, joka kantaa syvää kaunaa entiselle aviomiehelleen.
Hän ei tiedä että Poppy on hänen tyttärensä ja on kylmästi myymässä tätä prostituoiduksi ennen kuin totuus paljastuu; nyt käy selväksi että hänen entinen miehensä ei kavaltanut hänen rahojaan: ne olivat kiinni suuressa jos varmassa rakennushankkeesta ja olisi maksettu heti sen valmistuttua - mutta kohtalo päätti toisin!


title: Uhkapeliä Shanghaissa

text: Tierneyn liekkimäinen hehku ja Munsonin jäinen olemus täydentävät toisiaan loistavasti - ja loppukohtaus onkin sitten suurta draamaa.


title: August Capital

text: August Capital on yhdysvaltalainen pääomasijoitusyhtiö, joka toimii venture capital -rahoittajana varhaisen vaiheen yrityksille. August Capital hallinnoi noin 1,5 miljardin dollarin sijoitusomaisuutta.


title: Victoria Hislop

text: Victoria Hislop (s. 1959 Bromley, Kent) on brittiläinen kirjailija. Hän sai vuonna 2007 parhaan uuden kirjailijan British Book Awards -palkinnon esikoisromaanillaan "Saari" ("The Island"). Kreikkalainen televisiosarja "Saari" ("To Nisi") perustuu romaaniin.


title: Victoria Hislop

text: Victoria Hislop asuu Kentissä yhdessä puolisonsa päätoimittaja Ian Hislopin kanssa. Heillä on kaksi lasta.


title: Samuel Hearne

text: Samuel Hearne (1745 Lontoo – marraskuu 1792, Lontoo) oli englantilainen turkiskauppias, tutkimusmatkailija, kirjailija ja luonnontieteilijä. Hänen vanhempansa olivat Samuel ja Diana Hearne.


title: Samuel Hearne

text: Samuel Hearnen isän kuoltua vuonna 1748, hänen äitinsä muutti perheen Beaminsteriin, Dorsetin kreivikunnassa. Jonkin aikaa peruskoulua käytyyän Hearne liittyi vuonna 1756 kuninkaalliseen laivastoon, jossa hän toimi Samuel Hoodin palvelijana. Palvellessaan laivastossa seitsenvuotisen sodan aikana hän osallistui useisiin taisteluihin. Hearne erosi laivastosta sodan päätyttyä vuonna 1763. Historia ei tunne hänen toimiaan seuraavien kolmen vuoden ajalta.


title: Samuel Hearne

text: Helmikuussa 1766 Hearne pestautui perämieheksi Hudson's Bay Companyn sluupille matkalla Churchilliin, Rupertinmaalla (nykyisin osa Kanadaa). saavuttuaan Churchillissa sijatsevaan Prince of Wales Fort-linnakkeeseen, hän kävi turkiskauppaa paikallisten inuiittien kanssa. Noin kaksi vuotta myöhemmin hänet komennettiin perämieheksi brikantiini Queen Charlottelle, laiva oli osa HBC:n lyhyeksi jäänyttä mustavalaan saalistus operaatiota.


title: Samuel Hearne

text: Vuonna 1769 Churchilliin tuotiin näytteitä kuparimalmi löydöksestä Coppermine River -joen läheisyydessä. Hearnea painostettiin matkaamaan alueelle suorittamaan lisätutkimuksia ja löytämään vesireitti rahtilaivoille kuljettamaan malmia. Hearne lähti ensimmäiselle matkalleen 6. marraskuuta 1769, mutta hänen intiaanioppaansa hylkäsi hänet pian lähdön jälkeen erämaahan. Hän lähti toiselle tutkimusmatkalleen 23. marraskuuta 1770, hänen intiaanioppaansa eksyi ja antoi paikallisten intiaanien ryöstää Hearnen seurueen, joten Hearne teki päätöksen palata takaisin Churchilliin. Hän lähti kolmannelle tutkimusmatkalle 7. joulukuuta 1770. retkikunta saapui Copperminejoelle 14. kesäkuuta 1771. Saavuttuaan joelle, Hearne kuitenkin havaitsi joen olevan sopimaton rahtilaivoille. Hearnen määräykset olivat suorittaa rauhanomaista kanssakäymistä alueen asukkaiden kanssa, mutta seurueen tavatessa pienen inuiittijoukon, hänen intiaanioppaansa teurastivat heidät kaikki Hearnen vastustuksesta huolimatta. Kolme päivää myöhemmin seurattuaan jokea he saavuttivat Jäämeren, josta he suuntasivat pian noin 48 kilometriä etelään kuparikaivoksille. Tutkittuaan aluetta perusteellisesti, hän löysi ainoastaan yhden alle kahden kilon kuparimalmikimpaleen. Retkikunta saapui takaisin Churchilliin 30. kesäkuuta 1772.


title: Samuel Hearne

text: Vuonna 1773 HBC päätti Hearnen suosituksesta perustaa tukikohtia syvemmälle erämaahan. Hän lähti Churchillista matkalle 23. kesäkuuta 1774, perustamaan Cumberland Housen tukikohtaa Saskatchewanjoen pohjoishaaran varteen. Tukikohdan paikaksi valittiin keskeinen piste itä-länsi suuntaisessa liikenteessä, lännessä jokiverkosto ulottui aina Kalliovuorille saakka ja idässä Winnipegjärven kautta aina Churchilliin ja Hudsoninlahdelle. Hearne oli innokas perustamaan uusia tukikohtia, mutta tästä huolimatta hänet nimitettiin "Prince of Wales Fort"in johtajaksi, jonne hän saapui 17. tammikuuta 1776. Hearne luopui linnakkeen johtajan virasta 16. elokuuta 1787 terveydellisistä syista.


title: Samuel Hearne

text: Jäätyään eläkkeelle hän palasi takaisin Lontooseen ja syventyi kirjoittamaan matkakertomuksia ja tieteellisiä julkaisuja. Hänen tunnetuin teoksensa on "A journey from Prince of Wales’s Fort, in Hudson’s Bay, to the northern ocean . . . in the years 1769, 1770, 1771, & 1772".


title: Google Ventures

text: Google Ventures on yhdysvaltalainen pääomasijoitusyhtiö, joka toimii venture capital -rahoittajana varhaisen vaiheen yrityksille, joiden toimiala on Internet, ohjelmistot, tietotekniikka, cleantech, biotekniikka tai terveydenhuolto. Google Venturesin alkupääoma oli 100 miljoonaa dollaria.


title: Google Ventures

text: Google Venturesilla on kaksi toimistoa, molemmat Yhdysvalloissa. Toinen sijaitsee länsirannikolla Googlen pääkonttorin yhdeydessä Mountain View’ssä Kaliforniassa, toinen on itärannikolla Cambridgessa Massachusettsissa, jossa sijaitsevat muun muassa MIT ja Harvardin yliopisto. Google Ventures on Googlen tytäryhtiö.


title: Google Ventures

text: Lokakuussa 2015 Alphabetistä tuli Google Venturesin emoyhtiö.


title: Ian Hislop

text: Ian Hislop (s. 13. heinäkuuta 1960 Mumbles, Swansea, Wales) on brittiläinen satiirikko, televisiokäsikirjoittaja ja "Private Eye" -lehden päätoimittaja. "Have I Got News for You" -televisiovisailun toisena kapteenina hän on ollut sarjan alusta alkaen. Käsikirjoituksia Hislop on tehnyt muun muassa komediasarjoihin "Sylkiäiset", "My Dad's The Prime Minister" ja "Murder Most Horrid".


title: Ian Hislop

text: Ian Hislopin puoliso on kirjailija Victoria Hislop, jonka kanssa hänellä on kaksi lasta.


title: Paul Merton

text: Paul Merton synt. Paul Martin (s. 9. heinäkuuta 1957 Lontoo, Iso-Britannia) on brittiläinen juontaja, näyttelijä ja käsikirjoittaja. Hän on tehnyt käsikirjoituksia muun muassa televisiosarjaan "Lunta tupaan". "Have I Got News for You" -televisiovisailun toisena kapteenina Merton on ollut sarjan alusta alkaen. Muita televisiosarjoja, joissa hän on esiintynyt ovat muun muassa Channel 4:llä 1991–1993 esitetty sketsisarja "Paul Merton, The Series" ja BBC:n esittämä haastatteluohjelma "Room 101", jota Merton isännöi.


title: Angus Deayton

text: Angus Deayton (s. 6. tammikuuta 1956) on brittiläinen juontaja, näyttelijä ja käsikirjoittaja. Brittiläisen visailuohjelma "Have I Got News for Youn" puheenjohtajana hän oli sarjan alusta vuonna 1990 vuoteen 2002, jolloin hänet erotettiin tehtävästään. Syynä erottamiseen olivat iltapäivälehtien paljastukset Deaytoniin suhteesta prostituoituun ja huumeiden käytöstä. Erottamiseen vaikuttivat myös kilpailijajoukkueiden kapteenien Paul Mertonin ja Ian Hislopin aiheesta toistuvasti esittämät herjailut.


title: Angus Deayton

text: Näyttelijänä Deayton on esiintynyt muun muassa televisiosarjassa "Toinen jalka haudassa", jossa hän esitti Victor Meldrew'n naapuria Patrick Trenchiä. Pienempiä rooleja hänellä on ollut muun muassa "Mustassa Kyyssä" ja "Mr. Beanissä".


title: Linja 1 (Pariisin metro)

text: Pariisin metron linja 1 (ligne 1) on ensimmäinen Pariisin metron linja Pariisissa Ranskassa. Se kulkee Pariisin läpi itä-länsisuunnassa La Défensestä Château des Vincennesiin. Pariisin keskustassa se kulkee muun muassa Avenue des Champs-Élyséesin ja Rue de Rivolin alla näiden koko pituudelta. Linjan pituus on 16,6 km ja siinä on asemia 25. Keskimääräinen asemaväli on 692 m. Linjan tunnusväri on keltainen.


title: Linja 1 (Pariisin metro)

text: Linja on Pariisin metron käytetyin (jos RER-junia ei lasketa mukaan) 213 miljoonalla matkustajallaan vuonna 2008. Linjan kalustona on nykyään 6-vaunuisia kumipyöräisiä MP 89-junayksiköitä. Linja kulkee seuraavien turistinähtävyyksien läheltä: Marraskuussa 1898 Pariisissa päätettiin ryhtyä ensimmäisen linjan rakennustöihin. Kahdenkymmenen kuukauden rakennustöiden jälkeen 19. heinäkuuta vuonna 1900 linja avattiin osuudella Porte Maillot-Porte des Vincennes Pariisin maailmannäyttelyä varten. Ainoastaan kahdeksan asemaa oli valmiina avajaisissa; kymmenen muuta asemaa avattiin 6. elokuuta ja 1. syyskuuta 1900. Vuonna 1934 linjaa laajennettiin ensimmäisen kerran Porte des Vincennetistä Château des Vincennesiin.1963: Linjan junat muuttuivat kumipyöräisiksi. Samaan aikaan asemat suurennettiin 6-vaunuisia junia varten.


title: Linja 1 (Pariisin metro)

text: Linjan jatkamista La Défensestä länteen Nanterreen on suunnitteilla. Laajennusta itään on myös suunniteltu.


title: Von Wrightin taiteilijaveljekset

text: Von Wrightin taiteilijaveljekset olivat suomalaiset taidemaalarit Magnus von Wright (1805–1868), Wilhelm von Wright (1810–1887) ja Ferdinand von Wright (1822–1906). He kuuluivat aateliseen von Wright -sukuun.


title: Von Wrightin taiteilijaveljekset

text: Von Wrightin taiteilijaveljekset tunnetaan parhaiten lintuaiheisista maalauksistaan ja grafiikastaan. Heidän teoksensa ovat yhtäältä luonnonrakkaudesta kumpuavaa taidetta ja toisaalta yksityiskohtien tarkkuudessaan tieteellistä kuvitusta. Veljekset työskentelivät aikana, jolloin valokuvaaminen ei vielä ollut kehittynyt, joten piirtäminen ja maalaaminen oli ainoa merkittävä tapa dokumentoida asioita visuaalisesti. Lintuaiheisten teostensa lisäksi Magnus ja Ferdinand tekivät maisema-aiheisia piirustuksia, maalauksia sekä asetelmia, ja Ferdinand myös muotokuvia. Magnus von Wright oli yksi Suomen merkittävimmistä maisemamaalareista 1840-luvulla ja Ferdinand vastaavasti 1850-luvulla. Wilhelm von Wright teki uransa Ruotsissa ja keskittyi tieteelliseen kuvittamiseen tehden pääasiassa grafiikkaa.


title: Von Wrightin taiteilijaveljekset

text: Von Wrightin taiteilijaveljesten peruskoulutus oli jäänyt vähäiseksi, eikä heistä kukaan edennyt varsinaiselle akateemiselle uralle. Tietämyksensä luonnosta he keräsivät empiristiseen eläintieteeseen ja kenttäornitologiaan kuuluvilla kokemuksilla ja säännöllisellä havainnoinnilla. Koska veljekset olivat kokeneita lintujen tarkkailijoita ja kuvaajia, heille kertyi linnuista laaja-alainen tieteellinen tuntemus. Magnus von Wrightiä pidetäänkin Suomen ornitologian pioneerina. Veljekset olivat tieteellisten seurojen aktiiviisia jäseniä, ja Magnus von Wright kutsuttiin Suomen Tiedeseuran jäseneksi. Magnus von Wright nimettiin vuonna 1845 Helsingin yliopiston kaikkien aikojen ensimmäiseksi konservaattoriksi.


title: Von Wrightin taiteilijaveljekset

text: Tutkijoina von Wrightin veljekset paneutuivat erityisesti lintujen ulkonäköön mutta olivat kiinnostuneita myös lintujen fenologiasta ja leviineisyydestä sekä tiettyjen lintulajien eri höyhenpukujen vaihtelusta. Lintunsa he keräsivät ampumalla sekä ostamalla niitä satamista. He tutkivat lintuja myös luonnontieteellisissä museoissa Helsingissä, Pietarissa ja Tukholmassa. Magnus von Wrightilla oli lisäksi oma täytettyjen lintujen kokoelma, ja Wilhelmillä ja Ferdinandilla oli kyyhkyslakat. Von Wrightin taiteilijaveljesten lintutieteellisenä päätyönä voidaan pitää vuosina 1828–1838 ilmestynyttä "Svenska Foglar" -litografiakokoelmaa.


title: Von Wrightin taiteilijaveljekset

text: Veljekset kasvoivat Kuopion lähellä sijaitsevassa Haminalahdessa, missä heidän kiinnostuksensa luontoa kohtaan heräsi. He piirsivät ja maalasivat isän kanssa tehdyiltä metsästysretkiltä saatuja lintuja ja niiden lisäksi kotikartanon lähiseudun maisemia ja tapaamiaan ihmisiä. Myöhemmin veljekset maalasivat Haminanlahden ja Kuopion lisäksi myös Helsingissä ja sen ympäristössä, ja Magnus teki myös laajoja tutkimusmatkoja Etelä- ja Itä-Suomessa. Ruotsissa veljekset toimivat tieteellisinä kuvittajina, alussa Tukholmassa, sitten Mörkön saarella ja myöhemmin Orustin saarella Ruotsin länsirannikolla Bohuslänissä.


title: Von Wrightin taiteilijaveljekset

text: Ensimmäisenä uransa aloitti veljeksistä vanhin, Magnus. Hän muutti Tukholmaan opiskelemaan taidetta vuonna 1826 ja ryhtyi sen jälkeen kuvittajaksi. Häntä samalle uralle ja avuksi Ruotsiin seurasivat myöhemmin muutkin veljekset. Ruotsissa työskentelyn jälkeen veljekset palasivat Suomeen, paitsi Wilhelm, joka asui Ruotsissa suurimman osan elämästään. Veljekset kävivät hakemassa maalausoppia myös Saksasta. Pisimmän taiteilijanuran veljeksistä teki Ferdinand. Häntä arvostettiin Suomessa vielä 1800-luvun lopulla vanhana mestarina, vaikka hänen tyyliään pidettiinkin jo vanhanaikaisena.


title: Johnny Hoogerland

text: Johnny Hoogerland (s. 13. toukokuuta 1983 Yerseke, Alankomaat) on alankomaalainen maantiepyöräilijä. Hän aloitti ammattilaisuransa vuonna 2003. Hän on edustanut useita alemman tason ammattilaistalleja. Vuosina 2009–2013 hän ajoi Vacansoleil-joukkueessa, joka kilpaili UCI World Tour -tasolla vuodesta 2011 alkaen. Kaudella 2014 edusti UCI Continental Circuits -tason Androni-Giocattoli-tallia ja 2015 Team Roompotia.


title: Johnny Hoogerland

text: Hoogerland voitti keväällä 2009 Driedaagse van West-Vlaanderen -etappikilpailun ja sijoittui Flanderin ympäriajossa 12:nneksi. Hän nousi monien pyöräilyn ystävien suosikiksi saman vuoden Espanjan ympäriajossa useiden irtiottojensa ansiosta. Kokonaiskilpailussa hän oli kahdestoista. Myöhemmin samana syksynä hän oli MM-kilpailuissa neljästoista, Pariisi–Tours-klassikossa kolmastoista ja Lombardian ympäriajossa viides.


title: Johnny Hoogerland

text: Vuoden 2011 Ranskan ympäriajossa Hoogerland oli 9. etapilla irtiotossa neljän muun pyöräilijän kanssa, kun irtiotossa mukana ollut Juan Antonio Flecha joutui Ranskan televisioyhtiön auton töytäisemäksi. Hoogerland lensi iskun voimasta kaatuneen Flechan yli päin piikkilanka-aitaa. Hän jatkoi sisukkaasti etapin ja myöhemmin koko kilpailun maaliin.


title: Johnny Hoogerland

text: Hoogerland voitti maantieajon Alankomaiden-mestaruuden 2013.


title: Johnny Hoogerland

text: Lähde: Cycling Archives


title: Samettiviuhkasiipi

text: Samettiviuhkasiipi ("Lophorina victoriae") on Australiassa esiintyvä paratiisilintujen heimoon kuuluva varpuslintu.


title: Samettiviuhkasiipi

text: Kooltaan samettiviuhkasiipi on 23–25 cm. Koiras on selästään ja siivistään väritykseltään musta. Päälaki, kurkku, rinta ja pyrstö ovat väriltään kimaltavan vihreät. Koiras voi levittää siipensä viuhkamaisiksi. Lajin naaras on selästään ja päästään ruskea. Päässä on valkoinen silmäkulmajuova. Rinta ja vatsa ovat vaaleanrukeat ja pilkulliset. Lajin nokka on pitkähkö ja alaspäin kaartuva.


title: Samettiviuhkasiipi

text: Samettiviuhkasiipeä tavataan Australiasta Queenslandin pohjoisosasta Atherton Tablelandin tasankoalueelta. Lajin elinympäristöä ovat tasankoalueiden sademetsät ja kosteat rannikkoseutujen mangrovemetsät.


title: Samettiviuhkasiipi

text: Samettiviuhkasiipi kaivaa pitkällä nokalla puiden kuoresta hyönteisiä, hyönteisten toukkia sekä hämähäkkieläimiä. Laji voi syödä myös hedelmiä. Toisinaan niitä ammutaan laittomasti, koska ne voivat syödä viljeltyjä hedelmiä.


title: Samettiviuhkasiipi

text: Lisääntymiskausi kestää elo-syyskuulta helmikuulle. Koiraat houkuttelevat naaraita paikalle avaamalla siipensä viuhkamaisiksi ja ääntelemällä. Kun naaras kiinnostuu, koiras ympäröi naaraan siivillään. Kun pariutuminen on ohi, koiras jättää naaraan pesimäpuuhiin yksin. Naaras munii yhdestä kahteen munaa ja hautoo niitä vajaat kolme viikkoa.


title: Yokosukan tutkimuspuisto

text: Yokosukan tutkimuspuisto () on osa Yokosukan kaupunkia Japanissa. Se on keskittynyt langattomaan tietoliikenteeseen. Useilla alan yrityksillä on tutkimuskeskuksia alueella. Teknologiakeskus rakennettiin 1990-luvulla NTT:n Yokosukan T&K-keskuksen ympärille perustuen suunnitelmaan, joka oli tehty vuonna 1987.


title: Säde (nimi)

text: Säde on suomalainen naisen etunimi. Nimi johtuu sanasta säde, joka viittaa erityisesti auringon säteilyyn.


title: Säde (nimi)

text: Vuoden 2008 loppuun mennessä Suomessa on rekisteröity 1 565 Säde-nimistä naista ja hieman yli 10 miestä.


title: Wireless Valley

text: Wireless Valley on Tukholman pohjoispuolisen Kistan alueen teknologiakeskus, jossa on runsaasti tietotekniikkayrityksiä. Nimi on kopioitu Kalifornian Piilaaksosta. Ericsson on alueen ydintoimija.


title: Wireless Valley

text: Wireless Valley-termin nosti esiin vuonna 1990 Virginia Tech-korkeakoulun professori Ted Rappaport. Hän pyrki kokoamaan Appalakkien ja Blue Ridge-vuorten väliseen laaksoon langattoman tietoliikenteen tutkimuskeskittymän. Hän perusti myöhemmin Teksasin Austiniin Wireless Valley Communicationsin, joka toi termin laajempaan tietoon. San Diegossa on kolmas yhdysvaltalainen "langaton laakso".


title: Wireless Valley

text: Suomessa Nokiaa tukeva tutkimus on luonut Espoosta "Wireless Valleyn".


title: Luukas (nimi)

text: Luukas on miehen etunimi, suomalainen muunnelma kreikkalaisperäisestä nimestä Loukas (Λουκάς), joka tarkoittaa Etelä-Italiassa sijaitsevan Lucanian maakunnan asukasta. Nimen on tehnyt kristityissä maissa laajalti suosituksi Raamatussa mainittu lääkäri Luukas, jota varhaiskristillisistä ajoista saakka on pidetty myös Luukkaan evankeliumin ja Apostolien tekojen kirjoittajana, vaikkei niissä kirjoittajan nimeä mainitakaan.


title: Luukas (nimi)

text: Evankelista Luukkaan muistopäivä on sekä katolisessa että ortodoksisessa kirkossa vanhastaan 18. lokakuuta. Sama päivä on suomenruotsalaisessa kalenterissa Lukasin ja vuodesta 2010 lähtien myös suomenkielisessä kalenterissa Luukkaan nimipäivä.


title: Luukas (nimi)

text: Suomessa nimi Luukas on 1900-luvun alusta lokakuuhun 2016 mennessä annettu 2 905 miehelle ja ainakin yhdelle naiselle. Muodossa Lukas nimi on annettu 2 191 miehelle ja ainakin yhdelle naiselle. Nimi oli 1900-luvulla varsin harvinainen mutta on vuoden 2000 jälkeen selvästi yleistynyt.


title: Sukiyaki (kappale)

text: Sukiyaki (, "Ue o muite arukō") on Hachidai Nakamuran säveltämä, Rokusuke Ein sanoittama ja Kyū Sakamoton esittämä japanilainen iskelmä vuodelta 1961.


title: Sukiyaki (kappale)

text: Suomeksi kappaleen ovat esittäneet Brita Koivunen, Riki Sorsa ja In The Mood - yhtye.


title: Paul Éluard

text: Paul Éluard (oik. Eugène Émile Paul Grindel, 14. joulukuuta 1895 Saint-Denis, Ranska – 18. marraskuuta 1952 Pariisi, Ranska) oli ranskalainen surrealistirunoilija, joka kuului surrealismin perustajiin.


title: Paul Éluard

text: Éluardin runomuotoinen julkilausuma "Les nécessités de la vie et la conséquence des rêves" surrealismin teorioista ilmestyi 1921. Hänen maineensa runoilijana perustuu kuitenkin teokseen "Capitale de la douleur" (1926), jota Jean-Luc Godard on käyttänyt elokuvassa "Alphaville". Toisen maailmansodan aikana hän julkaisi runoja salanimillä Jean du Hault ja Maurice Hervent. Hänen silloiset runonsa ”Liberté” ja ”Rendez-vous Allemand” levisivät kaikkialle Ranskaan.


title: Paul Éluard

text: Éluard julkaisi yli 70 teosta, runojen lisäksi kirjallisia ja poliittisia teoksia. Hänen tunnetuimpia myöhäiskauden teoksiaan ovat "Poésie ininterrompue" (1946) ja "Poémes politiques" (1948).


title: Paul Éluard

text:
Éluard sairasti tuberkuloosia ja oleskeli usein parantoloissa. Hän osallistui kuitenkin ensimmäiseen maailmansotaan, jossa hän haavoittui. 1920-luvun puolivälissä hän liittyi kommunistipuolueeseen, josta hänet kuitenkin 1933 erotettiin. Hän liittyi puolueeseen uudestaan 1942 ja runot muuttuivat poliittisemmiksi. Jo 1930-luvulla hän oli hylännyt surrealismin. Hän toimi Ranskan vastarintaliikkeessä. Poliittinen sinisilmäisyys sai hänet ylistämään Stalinia. Milan Kundera on muistellut järkytystään, kun Paul Éluard hyväksyi julkisesti Kunderan ystävän, prahalaisen kirjailijan Zavis Kalandran hirttämisen 1950.
Picasson maalaus "Guernica" sai alkunsa Éluardin kehotuksesta tehdä selvä pesäero Francisco Francon hallintoon ja antaa tukensa tasavaltalaisille.


title: Paul Éluard

text: Éluard tutustui davosilaisessa parantolassa Galaan (oik. "Elena Ivanovna Diakonova"), ja he avioituivat 1917. Heille syntyi tytär Cécile. Kun Galan ja Salvador Dalín suhde alkoi, Éluard otti avioeron. Hän järkyttyi Galan menettämisestä niin paljon että katosi kuukausiksi, ja hänen luultiin jo kuolleen. Hän avioitui 1934 Nuschin (Maria Benz, k. 1946) kanssa, joka oli Man Rayn ja Pablo Picasson malli. Kolmannen avioliittonsa hän solmi Dominique Lauren kanssa 1951.


title: Wanted Dead or Alive

text: Wanted Dead or Alive voi tarkoittaa ainakin seuraavia:


title: Kehä V -hanke

text: Kehä V -hanke on projekti Hangosta Porvooseen johtavan kehätien kehittämiseksi. Tien länsiosa, valtatie 25, kulkee Hangosta Raaseporin, Lohjan, Vihdin, Nurmijärven ja Hyvinkään kautta Mäntsälään, josta se jatkuu kantatienä 55 Porvooseen. Yksi Kehä V:n keskeisistä tehtävistä on satamaliikenteen välittäminen Porvooseen ja Hankoon. Yksi projektin tavoitteista on vakiinnuttaa Kehä V -nimitys yleiseen käyttöön. Liikenteen puolesta Kehä V -vyöhykkeelle yritetään perustaa maakaasuverkkoa ja vahvistaa maakaasun asemaa Kehä V:n liikenteen polttoaineena. Tien nelikaistaistamista suunitellaan välillä Virkkala–Lohja ja Muijala (Lohja)–Vihti sekä Hyvinkään ohittavalla osuudella.


title: Kehä V -hanke

text: Kehä V -vyöhykkeellä asuu noin 300 000 henkilöä.


title: Henrik Jansson

text: Henrik Jansson (s. 1955) on turkulainen kirjailija, kriitikko ja kirjoittajaryhmien ohjaaja.


title: Pyhän Laurin kappeli

text: Pyhän Laurin kappeli () on Vantaalla Helsingin pitäjän kirkonkylässä sijaitseva Pyhän Laurin kirkon viereen rakennettu siunauskappeli. Kappelin harjannostajaiset pidettiin 6. marraskuuta 2009, ja se valmistui elokuussa 2010. Kappelin ovat suunnitelleet arkkitehdit Anu Puustinen ja Ville Hara, jotka suunnittelevat myös kirkkotekstiilit.


title: Pyhän Laurin kappeli

text: Kappelin taideteoksista järjestetyn kilpailun voitti Pertti Kukkonen ja toiseksi sijoittui Pekka Jylhä. Jylhän teoskokonaisuuden nimi on "Pyhä", ja se on kellaritiloissa sijaitsevassa vainajien näyttöhuoneessa. Teos "Sielu" on alas vievässä porrashuoneessa. Kukkosen teos "Ristin tie" koostuu tiilimuuriin kätketyistä, kulkua johdattavista valoista sekä reliefeistä, joiden materiaalina ovat erikokoiset savitiilet.


title: Pyhän Laurin kappeli

text: Kappelissa on kaksi salia, iso noin 100 henkilölle ja pieni 25 henkilölle.


title: Pyhän Laurin kappeli

text: Kappeli on palkittu vuoden 2010 betonirakenteena.


title: Pyhän Laurin kappeli

text: Kappelille on myönnetty Vantaan kaupungin Kehäkukka-palkinto laadusta, ja Vuoden valaistuskohde -palkinto. Syyskuun 2011 lopussa Pyhän Laurin kappeli sai "The European Copper in Architechture" -palkinnon kuparin onnistuneesta käytöstä. Kuten Pyhän Laurin kirkon katossa, myös Pyhän Laurin kappelin katossa on käytetty kuparia. Kappelin sisällä on taiteilija Pertti Kukkosen patinoimia kuparilevyjä sekä salin lasiseinässä kupariverkkoa..


title: Nathalie Kelley

text: Nathalie Kelley (s. 3. maaliskuuta 1985 Lima, Peru) on australialainen näyttelijä, joka on esiintynyt muun muassa elokuvissa "" ja "Young Americans". Hän näyttelee myös sarjassa "Dynastia". Lisäksi hän on esiintynyt Bruno Marsin ”Just The Way You Are” -kappaleen musiikkivideolla.


title: Herrschaft

text: Herrschaft on ranskalainen electro/industrial metal-yhtye. Yhtye on julkaissut 3 täyspitkää albumia, joista viimeisimpänä kokoelma-albumi "Time & Dust - The Remixes 2004-2014" vuonna 2014. Yhtye on julkaissut myös kaksi EP:tä.


title: Ammunnan maailmanmestaruuskilpailut 2009

text: Kansainvälisen ampumaurheiluliito (ISSF) vuonna 2009 omat maailmanmestaruuskilpailut haulikko- ja riistamaalilajeille. Haulikkolajit järjestettiin 6.-17.8.2009 Slovenian Mariborissa ja riistamaalilajit 22.-30.8.2009 Heinolassa Vierumäellä Suomen urheiluopistolla.


text:
Kilpailuissa syntyneet uudet ja sivuavat maailmanennätykset.
Kilpailuissa syntyneet uudet ja sivuavat maailmanennätykset.


title: Rubiinikukastaja

text: Rubiinikukastaja ("Prionochilus percussus") on pienikokoinen kaakkoisaasialainen varpuslintu.


title: Rubiinikukastaja

text: Linnun pituus on 8–9 cm. Ruumiinmuodoltaan se on töpäkkä ja lyhytpyrstöinen, käytökseltään kiukkuinen ja äänekäs. Koiras on alapuolelta keltainen, sen rinnassa on punainen viiru, myös päälaella on punaista, ja tummalla poskella on vaalea viiksijuova. Naaras on väritykseltään vihertävä, vain rinnassa on hieman keltaista. Lajista tunnetaan kolme alalajia. Temminck kuvaili lajin holotyypin Jaavalta vuonna 1826.


title: Rubiinikukastaja

text: Rubiinikukastaja elää Kaakkois-Aasiassa Indonesiassa, Malesiassa, Thaimaassa ja Myanmarissa. Sen elinympäristön ala on 100 000–1 000 000 neliökilometriä.


title: Rubiinikukastaja

text: Trooppiset ja subtrooppiset kosteat alankometsät.


title: Rubiinikukastaja

text: Rubiinikukastajien ruokavalioon sisältyy marjoja, varsinkin mistelinmarjoja, hyönteisiä, hämähäkkejä ja kukkien mettä, jota se imee teriöistä putkimaisella kielellään. Laji levittää tehokkaasti misteliä, koska se pyyhkii kloaakkinsa puun tai pensaan oksaan, jolloin mistelin sulamattomat siemenet tarttuvat oksaan, johon ne itävät.


title: Guillaume Michel Jérôme Meiffren Laugier

text: Guillaume Michel Jérôme Meiffren de Laugier, Chartrousen paroni (1772 Arles, Ranska – 1843 Arles) oli ranskalainen aatelismies sekä kasvi- ja lintutieteilijä.


text: Laugier työskenteli Coenraad Jacob Temminckin kanssa ja yhdessä he kuvailivat uudet lintulajit, rubiinikukastajan ("Prionochilus percussus") vuonna 1826 ja brahmanpöllön ("Athene brama") 1821. He kirjoittivat laajan viisiosaisen lintutieteellisen teoksen "Nouveau Recueil de Planches Coloriees D'Oiseaux" (1820–1839, F.G. Levrault, Pariisi).


text: Laugier toimi Arlesin pormestarina vuosina 1824–1830.


title: Port Hedland to Marble Bar Railway

text: Port Hedland to Marble Bar Railway (myös Marble Bar Railway) oli vuosina 1911–1951 toiminut Western Australian Government Railwaysin omistama kapearaiteinen rautatieosuus Länsi-Australian osavaltiossa Australiassa. Rautatien raideleveys oli 1 067 mm, ja se yhdisti osavaltion pohjoisrannikolla sijainneen Port Hedlandin satamakaupungin sisämaassa sijaineeseen Marble Barin kaivoskaupunkiin. Rautatien avautuessa liikenteelle se oli järjestyksessään toinen Pilbaran alueen rautateistä.


title: Port Hedland to Marble Bar Railway

text: Rautatien avautuessa liikenteelle lähin toinen rautatieasema oli Marble Barista etelään sijainnut Meekatharra. Tämän vuoksi kiskot ja rautatiekalusto oli laivattava Port Hedlandiin.


title: Port Hedland to Marble Bar Railway

text: Rautatien lakkauttamiselle annettiin lupa 18. joulukuuta 1950. Viimeinen juna Port Hedlandista lähti 25. lokakuuta 1951 ja rautatie lakkautettiin 31. lokakuuta 1951.


title: Applied Physics Letters

text: Applied Physics Letters on vertaisarvioitu sovelletun fysiikan julkaisusarja, jota julkaisee viikoittain American Institute of Physics. Se on yksi viitatuimmista fysiikan alan julkaisuista; vuonna 2008 sen vaikuttavuuskerroin oli 3.726 Thomson Reutersin (nyk. Clarivate Analyticsin) "Journal Citation Reportsin" mukaan. Ensimmäisen kerran Applied Physics Letters julkaistiin vuonna 1962.


title: SIE Japan Studio

text: SIE Japan Studio (Sony Interactive Entertainment Japan Studio, SIEJ) on Sonyn omistama pelitalo. SIEJ on ollut aiemmin SCE Japan Studio, eli Sony Computer Entertainment Japan Studio (SCEJ).


title: SIE Japan Studio

text: Team ICO ja Project Siren ovat kehitysryhmiä, jotka kuuluvat Sonyn studioihin Japanissa.


title: Vantaan Pyhän Laurin kirkko

text: Vantaan Pyhän Laurin kirkko () on keskiaikainen harmaakivikirkko Vantaalla. Se on pääkaupunkiseudun vanhin rakennus sekä Tikkurilan seurakunnan ja Vantaan ruotsinkielisen seurakunnan pääkirkko. Kirkko ympäristöineen on osa Helsingin pitäjän kirkonkylää, Etelä-Suomen parhaiten säilynyttä historiallista kirkonkylämiljöötä.


title: Vantaan Pyhän Laurin kirkko

text: Pyhän Laurin kirkko on rakennettu 1400-luvun puolivälissä. Kirkko tuhoutui kiviosia lukuun ottamatta tulipalossa 7. toukokuuta 1893, minkä jälkeen kirkko kunnostettiin raunioista silloisia tyyli-ihanteita noudattaen uusgoottilaiseen tyyliin. Kirkon uudelleenrakentaminen tai, kuten asia silloin ilmaistiin, restaurointi, kuuluu 1800-luvun lopun kulttuurikontekstiin, jossa keskiajan arkkitehtuuriin suhtautuminen oli muuttunut sitä arvostavaksi. Vuonna 1883 oli astunut voimaan asetus muinaismuistomerkkien rauhoittamisesta ja suojelemisesta.